Kanpo harremanak | Ciencias Sociales y Humanas | Deusto\nGizartean eragiteko duen bokazioaren adierazgarri, Institutuak era askotako harremanak ditu beste erakunde akademiko batzuekin, nazioarteko, estatuko eta herri mailako erakunde publikoekin, baita gizarte erakunde, gobernuz kanpoko erakunde, fundazio eta elkarteekin ere.\nInstitutuak lankidetza hitzarmenak sinatuta dituen nazioarteko erakundeen artean Nazio Batuen Erakundeko Giza Eskubideen aldeko Goi-komisionatuaren Bulegoa (Geneva, Suitza), eta Instituto Interamericano de Derechos Humanos (San José, Costa Rica) aipa ditzakegu.\nEuskal esparruan hainbat lankidetza hitzarmen ditu sinatuta autonomia erkidego eta foru aldundietako erakunde publikoekin. Institutuak giza eskubideen eta garapenerako lankidetza arloko gaietan eskudunak diren Eusko Jaurlaritzako eta Foru Aldundietako zuzendaritza batzuekin batera lan egiten du. Halaber, lankidetza harremanak ditu Garapenerako Nazioarteko Lankidetzarako Espainiako Agentziarekin.\nArlo akademikoan, Institutua nazioarteko sare multzo anitzen partaide da. Sare horietako bi zuzenean daude lotuta Europako baterako masterren antolaketarekin: NOHA sarea eta E.MA sarea. Gainera, Institutua Europako Batzordeak aitortutako bikaintasun sare garrantzitsuetako partaide da: HumanitarianNet, gai humanitarioen adierazpen ugari jorratzen dituena, eta IMISCOE, immigrazioarekin eta aniztasunarekin lotutako gaiak aztertzen dituena. Azkenik, Institutua Consolider-Ingenio 2010,programaren garapenerako osatu den “Eskubideen garaia” sarekoa ere bada. Bertan giza eskubideen arloko Espainiako unibertsitate zentrorik ospetsuenek hartzen dute parte.\nEra berean, Institutuak hainbat gizarte eragilerekin ere baditu harremanak; batez ere gobernuz kanpoko erakundeetakoekin edo antzerakoekin. Horien artean, garapenerako lankidetzako erakunde zerrenda luzea aipa dezakegu, gehien bat Ekintza Humanitarioko Masterraren barruan parte hartzen dutenak. Talde honetan, erakunde ezagunak daude: CICR, Médicos sin Fronteras, Intermón-Oxfam, Prodessa, Médicos del Mundo, Mundubat, MPDL, CEAR, Acción contra el Hambre, Entreculturas, UNICEF-Comité País Vasco, Círculo Solidario, Sodepaz, Mugarik Gabe, Cruz Roja eta Alboan.\nBeste esparru batzuetan, Institutuak harreman pribilegiatuak ditu inguruko gizarte erakundeekin: Hegoa elkartea, la Fundazioa Gernika Gogoratuz, UNESCO Etxea (Bizkaia), la Fundación Ceimigra (Valentzia), Centro de Investigaciones para la Paz , Fundación Fride (Madril), Fundación IPES (Irunea) eta indigenen gaietan adituak diren Almaciga eta Iwgia erakundeak. Jarduerak egin dira giza eskubideen arloko hainbat gairen inguruan beste gizarte erakunde batzuekin elkarlanean, hala nola, Asociación de Amigos del Pueblo Saharaui, Amnistía Internacional, Bilbo Etxezabal, Hizkuntz Eskubideen Behatokia, Aldarte, Gesto por la Paz, etab.\nAzkenik, Institutua Oneworld-eko kidea da. Nazioarteko lankidetzako eta laguntza humanitarioko munduko lineako ataririk garrantzitsuena da.\nNOHA Unibertsitateen Nazioarteko Elkartea da eta sektore humanitarioan profesionaltasuna hobetzea du helburu, horretarako balio humanitarioak sustatu nahi ditu goi mailako hezkuntzako ikastaro akreditatuen bidez (Nazioarteko Ekintza Humanitarioko Erasmus Mundus Unibertsitate Masterra eta ikastaro laburragoak), ikerkuntza humanitarioa sustatuz, politika berrituz eta praktika humanitarioa eginez.\nNOHA website ikusi\n1997an Giza Eskubideei eta Demokratizazioari buruzko Europako Masterra (E.MA. Masterra) emateko helburuarekin unibertsitateko erakundeen sare bat sortzea bultzatu zuen ikastegietako bat da Pedro Arrupe Giza Eskubideen Institutua.\nGiza eskubideen arloko irakaskuntza eta ikerketa lanean sakontzeko, 2002an European Center for Human Rights and Democratisation (EIUC, www.eiuc.org) sortu zen, Venezian egoitza zuela, Europar Batasunak eta Giza Eskubideen aldeko Nazio Batuen goi-komisarioaren Bulegoak eta UNESCOk babestuta.\nGaur egun, Europako 41 unibertsitatek osatzen dute sare hori eta Afrikan, Asian eta Latinoamerikan ere kontaktuak dituzte.\nIMISCOE (International Migration, Integration and Social Cohesion in Europe) bikaintasun sare bat da, Europako Batzordeak hala onartua Ikerketako VI. Programa Markoaren barruan.\nIMISCOE sarean immigrazio eta gizarte kohesio gaietan aditu diren 300 ikertzaile europarrek parte hartzen dute. Parte hartzen duten erakunde akademikoak 20 dira, Europako 14 herrialdetakoak. Sarea 9 kluster edo hausnarketa taldetan dago banatuta eta bakoitza immigrazioarekin lotutako esparru jakin batean aritzen da ikertzen (herritartasun politikak, generoa eta berdintasuna, kultur aniztasuna, hezkuntza, gizarte inklusioa, etab.).\nGiza Eskubideen Institutuaz gain, Deustuko Unibertsitateko beste ikertzaile batzuk ere bikaintasun sare horretako kideak dira.\nHumanitarianNet sarea sortu zenean helburua zuen aztertzea krisialdi humanitarioen oinarrian zeuden arrazoiak, eta estrategia egokiak formulatzea errehabilitaziorako eta programa hezgarrien bidezko garapenerako. Oinarrian duen filosofia da garrantzitsua dela laguntzarako sare sendo eta iraunkorra sortzea, garapen humanitarioaren arloko ikasleen eta profesionalen prestakuntzan parte hartzen duten unibertsitate, ikerketa zentro espezializatu eta gobernuz kanpoko eta gobernuen arteko erakundeen artean.\nVer HumanitarianNet website


ELGEATIK LARREARA GR-25 BIRA ERABILIZ – Ayuntamiento de Barrundia\nOraingo honetan, gure proposamena Barrundian barrena GR-25 zidorraren (Arabako Lautadaren bira) zati bat egitea da, Elgeatik Larreara hain zuzen.\nGR-25 birak Lautada osoari ematen dio bira, proposatzen dugun ibilbidea beste bide handiago baten barruan kokatzen da, ia 30 kilometroz Barriatik Legutiora joaten denaren barruan alegia. Gureak soilik 11, 6 kilometro ditu, ia aldaparik hartu gabe, mendi magaletatik joaten da, baso eta soroak banatzen dituen antzinako bideak erabiliz.\nElgean hasita, herri bukaeraraino joan behar da, eta eskumarantz abiatzen den bide bat hartu; ez dago galtzerik, GR-25 ibilbidearen seinalea dago eta, zuri eta gorriz markatua. Bertan, gure ibilaldiaren luzera adierazten da, 11,6 km Elgeatik Larreara. Bideak ezkerrera jotzen du, iparraldera, eta baserri bat atzean utzita, ezin izango gara nahastu, berehala aurkituko baitugu GR-aren beste seinale bat, eskumara bideratuko gaituena, ekialdera beraz. Linea elektriko bat zeharkatu ondoren, errekatxo bat ere gurutzatu beharko dugu, aurrerago, ametz gazteez (haritz mota bat, Quercus pyrenaica latinez) inguratutako bide estu batekin egingo dugu topo, eta 15 minutu inguru ibili ondoren, bide edo pista handiago bat hartu behar dugu, aldapan behera. Berriz ere ezkerrera jo, eta etxe bihurtutako borda handi batera iritsiko gara, hegoaldean larre polit bat duena, astotxo eta pottoken bazkaleku. Etxea inguratzen duen hesia jarraituz pista zabal batera iritsiko gara, non berriro ere GR-25 zidorraren seinalea aurkituko dugun; puntu horretan Ozaetatik 2 kilometro ingurura egongo gara, baina herritik urrundu behar gara, pistan eginez, berriz iparraldera, Elgea mendilerroa aurrean dugularik.\nOzaeta herriaren ur-hornidurarako balio duen ur-biltegia alde batera utzita beste borda batera iritsiko gara; laster eskumara jo beharko dugu berriro, bide nagusia utzita, eta erreka txiki batzuk zeharkatu –arazorik gabe zeharkatu ere–, betiere ameztiaren barruan goazela. Arespiastu izeneko eremu batera iritsi orduko, hesi bat zeharkatu behar dugu, inguru horretan ere GR-aren seinaleak daude, nahiz eta beti nabarmenak ez izan; kontuz ibili, beraz, zona horretan.\nOndoren aldapa gora daukagu, eta bidearen bi aldeetara beste haritz espezie baten ale erraldoiak ikus ditzakegu, Quercus petraea dira, euskaraz “haritz kandugabea”. Zuhaitz hilak eta lurrean eroriak ere ikus daitezke; garrantzitsua da egur ustelduaren presentzia basoetan, bertan zenbait animaliak babesa edo jana lortzen baitute: kakalardoak lehengo kasuan, esaterako, eta bigarrenean horiez elikatzen diren zenbait okil espezie.\nLaster, abeletxeko txabolak aurkituko ditugu, eta bertara iristen den pista nabarmena zeharkatuko dugu, ekialdera abiatuz. Kontuz berriz seinaleekin, ez baitira beti behar bezain ongi ikusten. Edonola ere, ez badituzue GR-25en seinaleak aurkitzen, Barrundiako nordic walking ibilbidearen markak balia ditzakezue; izan ere, Ozaetatik Larrearako bidea berbera da ibilbide bietarako. Basorik gabeko zona txiki bat pasako dugu eta berriz ameztian sartuko gara, eta hegoaldera abiatuz Pestegira doan pistari kasu egin gabe, ezkerraldera joko dugu, Ardanubeta edo Larrakola baltsara iritsi asmoz.\nAbeletxeko txabolak eta Ardanubeta baltsaren artean, euskaraz “basokorta” eta gaztelaniaz\n“sel” deituriko lursail biribil bat inguratuko dugu. Horrela deitzen zaie auzotarrek baso komunaletan\nutzitako lursailei: era berezi batean ustiatzen ziren itxura borobil berezia lortzeko, haustarri izeneko 17 harri bat ardatz hartuta taxutzen ziren, harriari soka edo kate bat lotu eta biraka zirkulu bat osatzen\nzen. Zirkulu barruko eremua erabilera pribatukoa zen. Itxura borobil horretaz ondo ohartzeko modu\nonena airetiko argazkia da.\nArdanubeta baltsara ailegatzeko egurrezko zubi txiki batetik pasako gara, eta, berehala, baltsatik Larreara eramango gaituen bidea hartuko dugu. Hemendik aurrera ez dago galtzerik, ez dugu daramagun bidea utzi behar. Larreara iritsi baino kilometro bat lehenago Barriarantz doan GR- 25 zidorraren jarraipena ikusiko dugu; hortik Barriara beste 3,8 kilometro faltako zaizkigu, baina hurrengo baterako utziko dugu.


Eibar EAEko herri kutsatuenen artean dago, 89 gaixorekin - etakitto.eus\nEibar EAEko herri kutsatuenen artean dago, 89 gaixorekin\nEAEko herri kutsatuenen artean dago Eibar. Aurretik Gasteiz, Bilbo, Barakaldo, Donostia, Basauri, Getxo, Santurtzi, Leioa, Erandio, Galdakao, Portugalete, Irun, Arrasate, Durango eta Tolosa daude. orden horretan. Udalerri guztietako datuak hemen ikus daitezke.\nAurreko egunetako tendentziarekin jarraitzen dugu. 11 kasu berri zenbatu dituzte azken orduetan Debabarrenean, horietako 10 Eibarren. Elgoibarren kasu bat gehiago zenbatu dute. Debabarrenean guztira 169 dira Covid-19a duten herritarrak. Egunero bezala, Osasun Sailak gaur eguerdian eman ditu koronabirusaren gaineko datu zehatzak herriz herri. Atzoko (apirilak 5) 20:00ak arte kontatutako kasuak dira, denera. Kontuan hartu behar da datu horiek orain arte eman diren koronabirus datu konfirmatuen metaketa dela, litekeena da horietako batzuek jada senda-agiria jaso izana.\nAzken txostenaren arabera (gaur eguerdian kaleratu dena), hauek dira herrietako datuak:\nGrafiko honetan Coronavirusak Eibarren izan duen eragina eta eboluzioa ikus daiteke:\nEibarko Ospitalean Covid-19 birusagatik ingresatutakoen kopurua 52 pertsonakoa da, eta Mendaroko ospitalean 21 gaixo daude, guztira 73. Horietako bat ZIUn dago.\nEAEko kasu positiboak guztira: 8.810 (atzo baino 182 gehiago)\nAraba: 2.675 (atzo baino 36 gehiago)\nBizkaia: 4.603 (atzo baino 114 gehiago)\nGipuzkoa: 1.532 (atzo baino 32 gehiago)\n« Errenta 2019 kanpainako autolikidazio proposamenak onartzeko epea zabaldu da Zabortegia amildu eta bi langileak desagertu zirela bi hilabete bete direla gogoratzeko burrunbada deitu dute gaurko »


Nafarroako Unibertsitate Publikoko Zientziaren Museoa\nHasi > Aurkezpena\nNafarroako Unibertsitate Publikoa 1987an sortu zenetik, zientziak eta teknologiak sekulako aldaketak izan dituzte. Unibertsitatean ikasten diren diziplina guztiak aldatu dira elektronikaren, komunikazioen eta Interneten etorrerarekin. Hemen aurkezten dugun Zientziaren Museoak 30 urteko bilakaera hori erakusten du giza jakintza eta jardueren zenbait adarretan, jada erabiltzen ez diren objektuen bidez.\nMuseoak egoitza birtual bat dauka, non baitzaude orain, eta egoitza fisiko bat, Unibertsitateko campusean banatuta. Museoaren funtsak bildumatan antolatuta daude, eta horietako bakoitza diziplina zehatz batekin lotuta dago. Une honetan, ongi garatutako bi bilduma handi daude, baina bilduma gehiago prestatzen ari gara.\nIkusi Museum Campusean


Donostia Zinemaldia :: Uraren boterez\nHemen zaude: Lehen orrialdea > 62. Edizioa 2014 > Zinemaldiaren Egunkaria\t> Uraren boterez\nVINCENT N’A PAS D’ÉCAILLES / VINCENT\nIgandea, 2014(e)ko irailak 21\nVincent izeneko gazte isil eta itxuraz arruntak betidanik sekretupean gorde du urarekin kontaktuan jarriz gero lortzen duen indar neurriezina. Nolabaiteko super-heroia dela, alegia. Jaiotzez duen gaitasun haluzinagarri horrekin ohituta, lasai bizi dela dirudi. Guk, bitartean, hara eta hona jarraituko dugu, tipoak zer duen jakin gabe.\nGure super-heroiak Lucie ezagutuko duenean, Vimala Ponsek (La fille du 14 de Juillet, 2013) txukun antzeztua, harekin itsu-itsu maiteminduko da. Handik gutxira, maiteari bere super-botereak erakustea erabakiko du. Bai eta ikus-entzuleoi publikoki adierazi ere. Eta egia esanda, ikaragarria da tipoa igeriketan ikustea... hau martxa!\nOrdurarte inork ezagutzen ez zuen sekretua azalduta, poliziaatzetik hasiko zaio, baina ez dugu ahaztu behar Vincentek, komiki eta filmetako superheroi arruntek bezala, bere botere bereziez baliatu ahalko duela guztiengandik ihes egiteko. Salbu egoteko.\nUrak -igeritoki, itsaso, ibai, laku, iturri...- ezinbesteko garrantzia du eta horregatik konstantea da uraren presentzia. Ur artean jarraituko dugu Vincent, eta ia elkarrizketarik ez dagoenez soinu naturalez gozatuko dugu haren joan-etorriak harridura puntu batekin irensten ditugun bitartean.\nThomas Salvador ausartak Vincenten rola antzeztearekin nahikoa ez bazuen, ipuin txiki baina berezi samar honen zuzendaritza eta gidoia bereak ditu, azken hori Thomas Bidegain gidoigile ospetsuaren laguntzaz idatzia. Halere, honek ez du zerikusirik Un prophèteren sortzailearen aurreko istorioekin.


Hauteskunde Orokorrak 2016: Unidos Podemoseko balorazioa | EITB Hauteskunde Orokorrak\nIglesiasek aitortu duenaren arabera, bere hautagaitzak 'aurreikuspen desberdinak' zituen, eta arduratuta agertu da 'bloke progresistak' jasan duen babes galerarekin.\nPablo Iglesias: 'Emaitzak ez dira pozgarriak'\nPodemoseko idazkari nagusi eta Unidos Podemos koalizioaren hautagai Pablo Iglesiasek onartu duenez, igande honetan egindako hauteskunde orokorretan lortu dituzten emaitzak "ez dira pozgarriak", eta "hausnarketa egiteko garaia da".\nHauteskundeei buruz egindako lehen balorazioan, bere hautagaitzak "beste aurreikuspen batzuk" zituela aitortu du Iglesiasek, eta "bloke progresistak" babesa galdu eta "bloke kontserbadoreak" ordezkari kopurua handitu duela ikusita kezkatuta agertu da.\nHorren aburuz, Podemosek azken urteetan egindakoa "historikoa" da, eta "ez du aurrekaririk", baina "beste emaitza batzuk" espero zituztela eta, horrenbestez, "hausnarketa egiteko garaia" dela azpimarratu du.\nTestuinguru horretan, PPrena ez den beste gobernu bat osatzeko aukera ez duela aurreikusten esan du, baina indar politiko aurrerakoiek "elkarrekin hitz egin" eta lan egin behar dutela adierazi du, horien artean dauden "loturak" oinarri hartuta.\nErrejon: "Ez dira emaitza onak Podemosentzat, ezta Espainiarentzat ere"\nIñigo Errejon Podemoseko agintariaren iritzian, 2016ko ekainaren 26ko hauteskunde orokorren emaitzak ez dira onak "ez Unidos Podemosentzat ezta Espainiarentzat ere". Errejonen arabera, bere alderdiaren proiektu politikoa "sendotu" egin da, baina "aldaketa-prozesuak ez dira linealak" eta "batzuetan ez dira nahi bezain arin gauzatzen", erantsi du.\n"Aldaketa atzeraezinezkoa da", nabarmendu du Errejonek, baina hauteskunde-emaitzek "ez dute aurrera egitea errazten", azaldu du. "Aurrera egingo dugu, eta eskuzabal jarraituko dugu, gobernu progresista bat bideratzeko eta PPren politikei buelta emateko", horren hitzetan.\nPodemoseko agintariak berretsi duenez, zabaldutako prozesuak ez du atzerako bueltarik, eta bere alderdia da, hain zuzen, aldaketarako protagonista nagusia. Errejonen esanetan, baina, "lehenago edo geroago" helduko da aldaketa.


BIZIMINUTO bideo lehiaketaren VI. edizioa + BIZIZ BIZI Jaia\nEne 26 a las 20:00 Hika Ateneo. Bilbo\nLehiaketaren helburuak bi dira nagusiki: bizikletaren erabilera sustatzea, batetik; eta, bestetik, bizikleta erabiltzeak izan ditzakeen zailtasunei aurre egiteko ideiak ematea. Epaimahaiak 30 lan aukeratuko ditu eta lan horiek Hika Ateneoan (Muelle de Ibeni,1. Bilbo) ikusi ahal izango ditugu urtarrilaren 26an,…\nEne 26 a las 21:00 Barakaldoko San Bizente auzoa\nEne 27 todo el día 7 Katu Gaztetxea. Bilbo\nEne 27 a las 21:00 Barakaldoko San Bizente auzoa\nEne 28 todo el día 7 Katu Gaztetxea. Bilbo\nFeb 2 todo el día Deustuko auzoa. Bilbo\nFeb 3 todo el día Deustuko auzoa. Bilbo\nFeb 3 todo el día Errekalde auzoa. Bilbo\nINAUTERIAK DEUSTUKO GAZTE LOKALEAN\nFeb 3 a las 20:00 – 23:59 Deustuko Gazte Lokala. Bilbo\nFeb 4 todo el día Deustuko auzoa. Bilbo\nFeb 4 a las 14:00 – 18:00 Deustuko Gazte Lokala. Bilbo\n“BASSETXE SOUND COLLECTIVE”. La Kelo Dub errepresioaren aurka\nFeb 10 a las 20:00 La Kelo Gaztetxea. Santurtzi\nX. INAUTERI TEMATIKOAK\nFeb 24 a las 13:00 Plentzia-Gorliz\nMar 3 a las 21:00 Txarraska Gaztetxea. Basauri


Italiera ikastaroak haurrentzat - Elduaien\nHaurrentzako italierako ikastaroak\nItalierako ikastaroak Egin ezazu testa online\n6-12 urte bitartean, elkarlanaren eta aurkikuntzaren bidezko ikaskuntzan oinarritzen gara, jarduera anitzak erabiliz.\nItaliako klaseak umeentzat\nHelburu nagusia adin honetan hizkuntzarekin familiartasuna lortzea da. Hizkuntza entzunez eta italieraren eguneroko espresio ohikoenak barneratzea: koloreak, animaliak, gorputz atalak, eskola, etxea, etab.\nIkaskuntza joko eta abestien bitartez egiten da, adin bakoitzerako material egokia erabiliz eta liburuak jarraituz.\nElduaien metodologia dinamikoa eta parte-hartzaileari esker, hizkuntzaren ikaskuntza dibertigarria eta eraginkorra izatea lortzen dugu.


Graye-sur-Mer - Wikipedia, entziklopedia askea.\nJean-Pierre LACHEVRE (2014-2020)\n49° 19′ 45″ N, 0° 28′ 20″ W / 49.329166666667°N,0.47222222222222°W / 49.329166666667; -0.47222222222222Koordenatuak: 49° 19′ 45″ N, 0° 28′ 20″ W / 49.329166666667°N,0.47222222222222°W / 49.329166666667; -0.47222222222222\nBanville, Courseulles-sur-Mer, Sainte-Croix-sur-Mer eta Ver-sur-Mer\nGraye-sur-Mer Frantziako udalerria da, Calvados departamenduan dagoena, Normandia Beherea eskualdean. 2013an 649 biztanle zituen.\n2007an Graye-sur-Mer udalerrian erroldatutako biztanleak 648 ziren. Familiak 221 ziren, horien artean 55 pertsona bakarrekoak ziren (4 bakarrik bizi ziren gizonak eta 51 bakarrik bizi ziren emakumeak), 83 seme-alabarik gabeko familiak ziren, 71 seme-alabak dituzten bikoteak ziren eta 12 seme-alabak dituzten guraso-bakarreko familiak ziren.\n2007an 324 etxebizitza zeuden, 222 familiaren etxebizitza nagusia ziren, 93 bigarren erresidentzia ziren eta 9 hutsik zeuden. 308 etxeak ziren eta 12 apartamentuak ziren. 222 etxebizitza nagusietatik 193 bere jabearen bizilekua ziren, 18 alokairuan okupaturik zeuden eta 12 doan lagata zeuden; 1ek gela bat zuen, 7 etxek bi zituzten, 27 etxek hiru zituzten, 48 etxek lau zituzten eta 139 etxek bost zituzten. 170 etxek euren parking plaza propioa zuten azpian. 101 etxetan ibilgailu bat zegoen eta 100 etxetan bat baino gehiago zituzten.\nGraye-sur-Mer udalerriko biztanleria-piramidea 2009an .\n2007an lan egiteko adina zuten pertsonak 423 ziren, horien artean 269 aktiboak ziren eta 154 inaktiboak ziren. 269 pertsona aktiboetatik 251 lanean zeuden (133 gizon eta 118 emakume) eta 18 langabezian zeuden (11 gizon eta 7 emakume). 154 pertsona inaktiboetatik 50 erretiraturik zeuden, 31 ikasten zeuden eta 73 "bestelako inaktibo" gisa sailkaturik zeuden.\n2009an Graye-sur-Mer udalerrian 219 unitate fiskal zeuden, 550 pertsonek osaturik. Pertsona bakoitzeko diru-sarrera fiskalaren mediana urteko 20.129 euro zen.\n2007an zeuden 16 komertzioetatik, 4 eraikuntza enpresak ziren, 4 ibilgailuen saltze eta konpontze enpresak ziren, 3 ostalaritza eta jatetxe enpresak ziren, 1 informazio eta komunikazio enpresa zen, 1 higiezinen enpresa zen, 1 zerbitzu enpresa zen, 1 administrazio publikoko enpresa zen eta 1 «beste zerbitzu jarduera batzuk» multzoan sailkatutako enpresa zen.\n2009an zeuden norbanakoentzako 6 zerbitzu publikoetatik, 1 ibilgailuen konpontzeko eta nekazaritza tresnetako lantokia zen, 1 margolaria, 1 iturgina, 1 argiketaria, 1 jatetxe eta 1 apaindegia.\n2000. urtean Graye-sur-Mer udalerrian 7 nekazaritza-ustiategi zeuden, 207 hektarea erabiltzen.\nCourseulles-sur-Mer (1,1 km)\nBanville (2,4 km)\nReviers (3,2 km)\nSainte-Croix-sur-Mer (3,3 km)\nVer-sur-Mer (3,9 km)\nWikimedia Commonsen badira fitxategi gehiago, gai hau dutenak: Graye-sur-Mer\nOrriaren azken aldaketa: 21 otsaila 2019, 13:18.


Welfair ongizate zigiluak aberearen jarrera eta egoera aztertzen ditu\nArgitaratua: 11 Ekaina 2021\nWelfair aurki elikagai batzuetan topatuko dugun zigilua da. Zigilu honen bidez adieraziko da animalia hori bizi den bitartean, baita hiltzen dutenean ere, haren ongizatea monitorizatua izan dela. Hau da, abereak ondo elikatuta daudela, egarririk ez dutela pasatzen, aske mugitu daitezkeen eremuak dituztela, ez dutela hotzik pasatzen eta atseden hartzeko leku egokiak dituztela, osasun ona dutela (ez dutela lesiorik, ez minik, ezta gaixotasunik ere) eta jokabide egokia dutela (jokabide sozial positiboa dutela, ez daudela berldurtuta) ziurtatuko du zigilu honek, izan ere, horiek guztiak zertifikatzeko monitorizazioa izango baitute. Hori guztia neurtzeko parametroak Welfare Quality Network talde zientifikoak ezarritakoak dira.\nBaserriko animalientzako kaiolen erabilera debekatzeko bidean\n2023rako Europako Batasuneko animalia Ongizateari buruzko legeria berrituko dute\nMankomunitatearekin harremanak eten dituzte\nAbeltzainen papera aitortzeko eskatu dute.\nAralarko abeltzainek “errespetua zor” zaiela eta “begirunea” aldarrikatzeko prentsaurrekoa egin zuten. “Baserritarrok Aralar mendia zaintzen dugu aziendaren bidez baina ezin da ukatu, mendiak azienda zaintzen duela, beharrezko dugun elikadura, osasuna eta arnasa emanez. Alde guztiek irabazten duten estrategia bateratuan hartzen dugu parte, bai mendiak berak bai abeltzainok, baita gure aziendaren bidez zaindutako mendiaz gozatzen duten herritarrek ere. Gizarteak jasotzen du gure lanaren onura eta guk herri mendietako ondarea kudeatu eta zaintzeko konpromezuari irmo eusten diogu. Mendia zaintzeko eta kudeatzeko baserritarrok baldintza duinak behar ditugu bai larretokietan bai txabolatan: aziendaren manejua eta lan sistemak aldatzen doaz eta honek etengabeko hobekuntza eskatzen du lanerako baldintzetan, eta azpiegituretan, ezin baititugu albo batera utzi, txaboletara heltzeko bideak. Interlokuzio leiala eta errespetuzkoa aldarrikatzen dugu, interlokuzio zuzena, gardena eta erabakiorra. Azken urteotan Enirio-Aralar Mankomunitateko arduradunen eta abeltzainon arteko interlokuzioa zaildu da, etengabeko gorabeherekin eta norabide partekaturik gabe.\nMankomunitatean gehiengoa duten udalek ildo politiko bera dute, EHBILDU, eta bere hitzetatik haratago, bere ekintzei begiratuz gero, garbi geratzen zaigu, abeltzainok ez gaudela bere estrategiaren lehentasunen artean, soberan gaudela, begibistakoa da, behin eta berriz izen ezberdinekin aurkezten zaizkigun programatan. 20 urte atzera egin dugu kudeaketa moduetan eta horren erantzule diren pertsonak, baztertu partez, indartu egin dituzte alderdi barruan. Abeltzainok kezkatuta gaude EHBILDUko udalek eta alderdiak orain arte ezagutu dugun Aralarren kudeaketa era zalantzan jartzen duelako, mendia eta ingurumena zaindu eta kudeatzeko helburua argudiatuz, ganadua eta baserritarrak tresna baliogarriak izatetik, jasan beharreko elementuak izatera pasatu baikara eta hartzen diren neurriak abeltzaintza estentsiboa egiten dugunoi bizkarra emanda egiten direlako. Gure ustez, Euskal Herriko gizartearen gehiengoak bat egiten du abeltzaintzaren bidez zaindutako mendiekin, Aralarren eramandako dinamikarekin, eta ezin dugu onartu abeltzainak alboratu nahi duen estrategia berririk. Beraz, Aralarko abeltzainon izenean jasotako 109 abeltzainen sinadurek ematen duten indarraz baliatuz, publikoki salatzen dugu Mankomunitatearen jarrera eta jokabidea, harekin ditugun harremanak eten egiten ditugu aldaketa sakona gauzatu arte, eta aldi berean, dei egiten diogu EHBILDUri eta gidatzen dituen udal guztiei, Aralarrekiko daraman estrategia birpentsa dezan eta mendia eta ingurumena zaintzeko helburuan abeltzainek jokatzen duten papera aitortu dezan bai hitzez bai ekintzez”.\nAbereak larreetara igotzeko garaia iritsi da, gorabehera artean\nAzken bi urte hauetan azienda mendiko larreetara igotzeko garaia zalantzaz eta gorabeherez beteta iritsi da.\nReclaman soluciones a la debacle del sector lechero\nOrganizaciones y cooperativas exigen al Ministerio convocar la Mesa Láctea\nLas organizaciones profesionales agrarias, ASAJA, COAG y UPA y las Cooperativas Agro-alimentarias han pedido al ministerio de Agricultura la convocatoria urgente de la Mesa Láctea para buscar soluciones a la crítica situación que viven los ganaderos, asfixiados económicamente por unos costes de producción cada vez más altos y unos precios de venta de la leche inamovibles que no les permiten cubrir, siquiera, los costes de producción. Una evidencia más de que la Ley de la Cadena Agroalimentaria no está cumpliendo su objetivo.\nLos precios que las industrias están pagando a los ganaderos, y que están proponiendo en los nuevos contratos, siguen inamovibles por lo que los productores están obligados a asumir toda la presión del incremento de costes y además a afirmar en contrato que se cubren los costes de producción, cuando la realidad es bien distinta. Las organizaciones denuncian que el precio de los productos agrarios sigue configurándose de manera descendente, siendo el productor el gran perjudicado.


Ekitaldiak - Dya Gipuzkoa\nBihotz Biriken Suspertzea eta Kanpoko Desfibrilagailu Erdi-Automatikoa Ikastaro teoriko-praktiko honetan bihotz biriken geldialdi bat identifikatzen ikasiko da, bihotz biriken oinarrizko suspertze teknikak gauzatzen eta KDAa erabiltzen (Kanpoko Desfibrilagailu Erdi Automatikoa). Oso ezagutza errazak dira eta erabilera handikoak, bereziki pertsona asko ibiltzen diren lekuetan lan egiten dutenentzat, arriskuko lanetan, pertsona gaixoekin, segurtasunean, Basbes Zibileko taldeetan, suhiltzaileetan, osasun laguntzako taldeetan, erreskateetan... Datak: maiatzaren 30etik ekainaren 2ra (astelehenetik ostegunera) Ordutegia: 19:00-21:00 ord. Maila: Interesa duen edonorri zuzenduta. Ez da aurreko osasun ezagutzarik behar.…\nLehen sorospenak - erdipresentziala Larrialdi egoerak identifikatu, bihotz-biriken suspertze teknikak ikasi, zauritutako pertsonak ebaluatzen eta emergentzia baten aurrean jokatzeko oinarrizko neurriak barneratu duten pertsonei dago zuzenduta lehen sorospenetako formazio hau. Ezagutza hauek oinarrizkoak dira eta eduki teorikoak aurrez aurreko saio praktiko batekin osatuko dira. Data: ekainaren 6tik uztailaren 6ra Aurrez aurreko derrigorrezko saioak (aukeratzeko , leku guztiak osatu arte) ekainak 25 , 16:00-20:00 ordutegian ekainak 26, 09:00-13:00ordutegian Lekua: DYA Gipuzkoako Formazio eta Boluntariotza Zentroa (Baratzategi 10 - Donostia) Maila:…\nIkastaro teoriko-praktiko honekin lehen sorospenetako oinarriak barneratuko dituzu. Egunerokotasunean aurkitu ahal izango dituzun arrisku egoerei aurre egiten ikasiko duzu - bihotz biriken suspertzea, zauriak, hausturak, erredurak-, eta larrialdi hauek nola ebatzi erakutsiko zaizu. Ezagutza hauek ezinbestekoak eta oso erabilgarriak dira, saio teorikoak eta praktikoak tartekatuz garatuko da egitaraua. Datak: ekainaren 6tik 17ra. Astelehenetik ostiralera Ordutegia: 10:00-13:00. Lekua: DYAko Formazio gunea (Baratzategi 10 - Donostia) Maila: Interesa duen edonorri zuzenduta. Ez da aurreko osasun ezagutzarik behar. Talde mugatua. Hizkuntza: gaztelera * Gure…\nIkastaro teoriko-praktiko honekin lehen sorospenetako oinarriak barneratuko dituzu. Egunerokotasunean aurkitu ahal izango dituzun arrisku egoerei aurre egiten ikasiko duzu - bihotz biriken suspertzea, zauriak, hausturak, erredurak-, eta larrialdi hauek nola ebatzi erakutsiko zaizu. Ezagutza hauek ezinbestekoak eta oso erabilgarriak dira, saio teorikoak eta praktikoak tartekatuz garatuko da egitaraua. Lekua: Boluntariotza eta Formazio egoitza - Baratzategi 10 - Donostia. Datak: ekainaren 6tik 10. Ordutegia: 19:00etatik 21:00etara Maila: Interesa duen edonorri zuzenduta. Ez da aurreko osasun ezagutzarik behar. Talde mugatua. Informazio eskaera …\nIkastaro teoriko-praktiko honekin lehen sorospenetako oinarriak barneratuko dituzu. Egunerokotasunean aurkitu ahal izango dituzun arrisku egoerei aurre egiten ikasiko duzu - bihotz biriken suspertzea, zauriak, hausturak, erredurak-, eta larrialdi hauek nola ebatzi erakutsiko zaizu. Ezagutza hauek ezinbestekoak eta oso erabilgarriak dira, saio teorikoak eta praktikoak tartekatuz garatuko da egitaraua. Lekua: DYAko formazio eta boluntariotza zentroa (Baratzategi 10 Donostia). Datak: ekainaren 20tik uztailaren 1era. Ordutegia: 10:00-13:00 Maila: Interesa duen edonorri zuzenduta. Ez da aurreko osasun ezagutzarik behar. Talde mugatua. * Gure edukien lagin…


Beigbeder idazlea Sautrela saioan • ZUZEU\nBeigbeder idazlea Sautrela saioan\nLarunbat honetan Sautrelaren 302. atala emitituko da ETB1en, 15’15 tik aurrera, eta gonbidatu berezi bat izango dute elkarrizketan: Frederic Beigbeder frantziarra.\nZaila da 1965ean Parisen jaiotako idazle honen profila egitea, idazle ez ezik, kritikari eta telebistako izar ere bai baita. Frantziako telebistan maiz agertzen da kultur iruzkinak egiten, bai literarioak, bai zinemaren ingurukoak ere. Agertzen den horietan, gainera, ez da isil-misilean pasatzen den horietakoa; estilo zorrotza du, probokatzailea, aho beroa batzuetan, baina beti muga batzuen barruan, zabarkeriarik gabe.\nSautrelak Lapurdiko Getarin harrapatu zuen idazlea uda honetan. Txiki-txikitatik han pasatzen ditu udak, bertako sentitzeraino eta bere etxean egin zion elkarrizketa Hasier Etxeberriak. Gainerako udatiarren gisara, jantzi nasaiekin ibiltzen da, abarketak jantzita, azala beltz, beti itsasora begira, bart egindako parrandatik garbituko duen olatua noiz etorriko…. Idazten ez ezik, tenisean jokatzen edo surfean ematen ditu egunak, eta Paris aldeko bisitariak hartzen. Besteak beste, Michel Houellebecq idazlea izan da aurten bere etxean, hiriko zaratari ihes eginez.\nOso gaztetatik hasi zen Beigbeder idazten. Familia ‘on’ bateko seme da, guraso aberatsak, kulturarekiko kezkatuak, igande arratsaldeak liburuak irakurtzen ematen dituzten horietakoak. Semeaz gizon nabarmena egin nahi zuten, eliteko, baina semea bihurri atera zitzaien, eta, bere gizarte-eraginagatik baino, lagunekin antolatzen dituen festetan egiten duten zaratagatik da ezagun. Horixe kontatu du Beigbederrek azken aurreko liburuan, ‘Un roman français’ izenekoan: bere sendiarentzat semeetan txikiena izan den desastrea. Leienda, ordea, oso gustuko du Beigbederrek, leienda horretaz elikatzen baita bizitzan aurrera irten eta hozkailua oparo bete ahal izateko.\nLehen arrakasta literarioa berandu samar ailegatu zitzaion paristarrari, ia etsitzear zegoenean. Literatura eta lan publizitarioa uztartzen zituen garai hartan, eta horrexi buruz idatzi zuen, publizitate munduko zikinkeriaz, gorputz perfektuen atzean ezkutatzen den lehia basatiaz. Frantzian hautsak ederki harrotu zituen ‘99 francs’ izeneko liburu hark, erruki gabe zigortzen baitzuen publizitatearen ingurumari oso-osoa. Hain izan zen handia iskanbila, lantokitik bota baitzuten. Baina ez zioten kalte handirik egin: hantxe hasi zen bere izar-karrera.\nSautrelan egindako elkarrizketan Beigbeder oso etxeko agertu zen, gertuko, ‘star’ handiek komunikabideekin izan ohi duten eskarmetuaz eta adeitasunaz. Bere bizitzaz jardun zuen, bere haurtzaroaz, eta, bereziki, literaturaz. Izan ere, idazlea ikusita, irudi luke ‘bon vivant’-a besterik ez dela, aberaskume friboloa, baina literatuaz asko daki, eta idaztearen ofizioaz zer esanik ez.\nEuskaraz ezer ulertzen ote duen ere galdegin genion saioaren azken aldera, eta har non hasi zitzaigun umetan ikasitako eliza-kantuak abesten: “Jaungoikoaren bildotsa, zuk kentzen duzu munduko bekhatua...” Hala ere hobea da idazten, kantuan baino. Zin dagigu.\nBeigbeder, getari, literatura, Sautrela\n«Euforia mediatikoaren atzean, gizonak»\nInternazionalista eguna, sei kide gutxiagorekin


Doku-foruma: GESTACION POR SUSTITUCION\n2017.eko azaroaren 16an,19:30etan.\nOraingo honetan eztabaida ORDEZKAPEN BIDEZKO ERNALKETA izango dugu eztabaidagai. Gaiaren inguruan dauden iritzi eta ikuspegi ezberdinak elkarren artean komunean jartzea dugu helburu.\nEztabaidari abiapuntua emateko "VIENTRES DE ALQUILER: ¿DILEMA MORAL?" dokumentala proiektatuko dugu; bideoak Indiako amen errealitatea erakusten du.\nBikote askorentzat, emakume baten umetokia alokatzea beren ametsa betetzeko bidea da, eta, beraien iritziz, euren seme-alabak izango direnen ama erditzaileen familiak laguntzeko modua ere bada.\nBeste batzuentzat, aldiz, Ordezko Ernalketa gure jendartearen arrazakeriaren, klasismoaren, patriarkatuaren eta merkantilismoaren azken adierazpena da. Beraz, batzuentzat esplotazioa edo moralik gabeko negozioa dena; beste batzuentzat, ordea, azken itxaropena da.\nEztabaida mahai gainean dago; proiekzioaren ostean gaia gertutik jarraitzen duten lagunen parte hartzea ere izango dugu. Gaia arras interesgarria da eta ziur gaude elkarren arteko gogoetarako bidea eskainiko duela.\nBeti bezala, zuen parte hartzearen eta iritziaren zain gaude.


Prentsa-deialdiak (2018-01-12) « Prentsa oharrak\nKategoriak: Deialdiak — Komunikazio Zerbitzua / Servicio de Comunicación — 30 azaroa 2018 16:55\nEtxe Berdeak Programa amaiera ekitaldia\nParte hartzaileak. Vitoria-Gasteizko alkate Gorka Urtaran; eta Ingurumenaren eta Espazio Publikoaren zinegotzi Iñaki Prusilla; Vital Fundazioko presidente Jon Urresti; Atari Consultorako arduradun Maite Bravo; Etxe Berdeen programako arduradun Jesús Mesanza; eta Leroy Merlin enpresako ordezkari José Luis Fernández. Han izango dira baita ere programan parte hartu duten ehun bat lagun.\nEguna. Larunbata, abenduak 1\nTokia. Salburuko gizarte etxeko areto nagusia


Avisos de Landare / Landareko abisuak archivos - Landare\nCategoría: Avisos de Landare / Landareko abisuak\nFrutas, verduras, productos…\nFrutak, barazkiak, produktuak…\npor Actividades Landare · Published 2019-12-18\nEncargos de carne para Navidad / Eguberrirako haragi enkarguak\n(sigue en castellano…) Kaixo, dagoeneko prest dauzkagu produktu berezi batzuk, data hauetan gutizia bat nahi duzuenontzat. Turroi, polboroi, mazapan, hestebete, cava eta beste hainbeste. HARAGIA ENKARGUZ ekartzeko honako aukerak dituzu: Esneko bildotsa Entrekota Txuleta Jatorria eta...\npor Actividades Landare · Published 2019-10-15\nPimientos asados / Piper errea\nEgun on Dagoeneko Zarraren piper erreak prest daude guk dastatzeko. Asteartero eta ostiralero ekarriko ditu, 19:30etatik aurrera. Aukeratzeko: Pikillo Najerano 5 kiloko poltsetan izango dira. Eskaerak egiteko gaurtik aurrera eta lehenengoak, urriak 18an (ostirala) iritsiko dira. Atarrabian enkargatu nahi baduzu deitu, mesedez, 948 33...\npor Actividades Landare · Published 2019-09-09\nEgun on! Iritsi da TOMATEA POTERATZEKO GARAIA. Kaparrosoko Ritxik ekarriko digu, 10 kg eta 15 kg-ko kutxetan. Hala, bi kopuru horien multiploetan egin beharko dira enkarguak. ARROTXAPEKO dendan egin nahi baduzu enkargua, deitu 948121308 telefonora edo...\npor Actividades Landare · Published 2019-03-21\nKaixo lagunak Baztango gure ahuntz gaztagile preziatuena, Patri (Dorrettipia baserria, Erratzu), eskaintza berezi batekin datorkigu oraingo honetan. Bere ahuntz-taldea 60 abelburuz osatuta dago alpina eta pirinear arrazakoak. Ahuntz-talde horretako amek orain 45 egun erditu zuten. Ahuntz-kumeak...\npor Actividades Landare · Published 2019-01-02\nRoscón de Reyes / Erregetako opilak\nUrtero bezala, garai honetan, Erregetako opil artisau eta ekologikoa, dagoeneko, ENKARGATZEKO aukera dugu: ULIAKO ERREGETAKO 500g-ko ESPELTAZKO OPILA, bere frututxoekin baina bete gabekoa. Opilak urtarrilaren 4an Landaren jasoko ditugu. Beraz, eskaerak URTARRILAREN 2ra ARTE (goizean) egin ahal...\npor Actividades Landare · Published 2018-12-10\n(sigue en castellano…) Dagoeneko prest dauzkagu produktu berezi batzuk, data hauetan gutizia bat nahi duzuenontzat. Turroi, polboroi, mazapan, hestebete, cava… eta beste hainbeste. HARAGIA ENKARGUZ ekartzeko honako aukerak dituzu: Esneko bildotsa Entrekot eta txuleta Jatorria eta...\npor Actividades Landare · Published 2018-10-04\nEgun on Dagoeneko Zarraren piper erreak prest daude guk dastatzeko. Asteartero eta ostiralero ekarriko ditu, 19:00 etatik aurrera. Aukeratzeko: Piko Pikillo Najerano 5 kiloko poltsetan izango dira. Eskaerak egiteko gaurtik aurrera eta lehenengoak, urriak 9an (asteartea)...\npor Actividades Landare · Published 2018-09-12\nKaixo guztioi Jakinarazten dizuegu enbotatzeko udare tomate garaia hasi dela. Kaparrosoko Richik ekarriko dizkigu. 10 edo 15 kiloko kutxetan ekarriko ditu. Jasotzeko egunak: astearte eta ostiral goizean izango da. Eskariak, tomatea bilduko duzuen dendan egitea eskatzen dizuegu....\npor Actividades Landare · Published 2018-07-29\nMelocotones / Muxikak (Falces)\n(en castellano…) Kaixo Lagunak Muxika garaia heldu da eta gure lagun den Danik bere muxikarik goxoenak eskaintzen dizkigu. Faltsesko muxika goxo hauek gaur egun Landareko fruta ataleko apalategian aurki ditzakegu, heldu den larunbatetik aurrera. Nolanahi...\n(en castellano…) Kaixo lagunak Baztango gure ahutz gaztagile preziatuena, Patri (Dorrettipia baserria, Erratzu), eskaintza berezi batekin datorkigu oraingo honetan. Bere ahuntz-taldea 60 abelburuz osatuta dago alpina eta pirinear arrazakoak. Ahutz-talde horretako amek orain 45 egun erditu...


'80 egunean' filma lehen aldiz Iparraldeko eta Frantziako aretoetan ikusgai — Gaztezulo\n'80 egunean' filma lehen aldiz Iparraldeko eta Frantziako aretoetan ikusgai\n'80 egunean' filma lehen aldiz Iparraldeko eta Frantziako aretoetan ikusgai https://www.gaztezulo.eus/albisteak/80-egunean-filma-lehen-aldiz-iparraldeko-eta-frantziako-aretoetan-ikusgai https://www.gaztezulo.eus/albisteak/80-egunean-filma-lehen-aldiz-iparraldeko-eta-frantziako-aretoetan-ikusgai/@@download/image/2012615511080_egunean.jpg\nPasa den asteazkenean, ekainaren 13an, ikusi ahal izan zuten Iparraldeko eta Frantziako zinema aretoetan lehendabizikoz Jon Garañok eta Jose Mari Goenagak zuzendutako '80 egunean' filma.\nGuztira Frantziaako 25 aretoetan baino gehiagotan ikusgai izango da datozen egunetan '80 egunean' filma, bertzeak bertze Frantziako hiriburuan eta baita bertze hainbat hiritan ere. Iparralden, berriz Miarritzen, Baionan eta Donibane Lohizunen proiektatuko dute.\nFrantziako Estatuan euskarazko filmak proiektatzeko dauden zailtasunak kontutan edukita, hedapen helburu hori lortu duen lehendabiziko euskal filma da '80 egunean', Axun eta Maiteren arteko harremanaren gorabeheren inguruan ari dena.\n"Axun, 70 urteko emakumea, alabaren senar ohia zaintzera joango da ospitalera. Bere ezusterako, ondoko gaixoa zaintzen duen emakumea Maite da, nerabezaroko lagun mina, 50 urtetan ikusi ez duena. Gaztetan zuten kimika oraindik bizirik dagoela sumatuko dute berehala. Axolagabe gozatu eta dibertitzen dira elkarrekin, Axun Maite lesbiana dela jabetzen den arte. Bere sentimenduak zalantzan jarriko ditu Axunek: zeri jarraitu, buruari ala bihotzari?"\nAktoreak: Itziar Aizpuru, Mariasun Pagoaga, José Ramón Argoitia, Ane Gabarain


Salbuespenak eta hobariak - Andoain\nZerga -Tasen Ordainketa Epeak Non eta nola ordaindu Kontsultak eta Ordainketa internetez Ordenantza Fiskalak\nUr hornidura eta zaborraren bilketagatiko tasen ordainketarako salbuespena\nAndoaingo familia unitateek eska dezakete (Udal Erroldan zentsu-espediente berean azaltzen diren kide guztiak) baldin eta bere kideak Andoainen erroldaturik egon badira, gutxienez, azken urtean eta guztien diru-sarrera gordinak honako zenbatekoak gainditzen ez badituzte:\n1 edo 2 LGS x 1,50\n3 edo 4 LGS x 1,75\n>=5 LGS x 2,50\nOharra: Ohiko etxebizitzaz gain, familia unitateko kideek, batzordearen iritziz aintzakotzat hartu beharreko hiri izaerako edo landa izaerako beste ondasun baten jabe izanez gero, ez zaie salbuespena onartuko...\nAhalmen urriko pertsonentzako salbuespena Ibilgailuen gaineko zergan\nMinusbalia duten pertsonek. %65eko minusbalia maila edo handiagoa duen pertsona bat, guraso ahala, tutoretza edo kuradoretza dela-eta, bere kargura duela egiaztatzen duen pertsonek eska dezakete. Ahalmen urria duten pertsonek gidatutako ibilgailuentzat edo ahalmen urria duten pertsonek, ez beste inork, erabiliko dituzten ibilgailuentzat. Ahalmen urriko pertsonen izenean matrikulatuta dauden ibilgailuentzat ere eska daiteke, Ibilgailuen Araudi Orokorreko II eranskineko A letran jasotzen diren kasuetan (abenduaren 23ko 2822/1998 Errege Dekretua)...\nFamilia ugariei dagozkien hobariak Ondasun Higiezinen gaineko zergan\nOndasun Higiezinen gaineko Zergaren kuota osoaren ondorengo hobariak izango dituzte familia ugariko titular izan eta Andoaingo udalerrian erroldatuta daudenek:\na). Kategoria orokorreko familia ugariak:\n3 seme-alaba arte -- 50%\n4 seme-alabekin ---- 70%\nb). Kategoria bereziko familia ugariak ---- 90%\nFamilia ugariaren titular izatea eta Andoainen erroldatuta egotea\nFamilia unitateko kide guztien ondasun higiezinen balio katastrala 150.000€ baino txikiagoa izatea. Hobaria familia unitatearen ohiko etxebizitzaren gainean aplikatuko da bakarrik\nOharra: Seme-alaba ezindu edo lanerako ezgaitasuna duen seme-alaba bakoitza bi bezala konputatuko da. Nolanahi ere, lansariak eskuratzen dituen semealaba oro ez da kontuan hartuko hobariaren ondorioetarako...\nIbilgailu historiko eta elektrikoentzako hobaria Ibilgailuen gaineko zergan\n%100eko hobaria zergan, ibilgailu historiko edo 30 urtetik gorako antzinatasuna (fabrikazio egunetik kontatuta) duten eta ohiko lokomozio bitarteko gisa erabiltzen ez diren ibilgailuak dituzten andoaindarrentzat, %50ekoa ibilgailu elektrikoak dituztenentzat eta %25ekoa ibilgailu hibridoentzat.\nHarremanetan jar zaitezke Errentak eta Ordainarazpenak lansaileko langileekin 943 300 826 telefonoan edo errentak@andoain.eus helbidean


Emakume izateagatik, trabatuta | Gizartea | Berria\nAurrerapauso itzelak. Laburtu behar izanez gero, horiek izan litezke zientziaren alorrean gizateriak egindako bidea deskribatzeko hitz egokiak. Partikula azpiatomikoen txikitasunetik unibertsoaren handitasunera, aurrera egiten du ezagutzak. Etengabean.\nBaina zientziak, ordea, herren jarraitzen du genero berdintasunari dagokionez. Adierazle guztiek hala berresten dute, behin eta berriz. Eta kimu berrietan ikusten den egoera ere kezkatzeko modukoa da. «Hainbat ikerketak diotenez, 6 urterekin neskek uste dute azkarrak diren pertsonak mutilak direla. Hau da, 6 urte besterik ez dituztenean, neskek desberdin ikusten dituzte beren buruak; eta beti txarrerako», azaldu du Maria Luz Guenaga Deustuko Unibertsitateko ingeniariak. Adituaren esanetan, beste hainbat txostenek eta ikerketak frogatzen dute neskek matematiketan beren buruak mugatu egiten dituztela. Problema berdina geometria ala marrazketa gisa planteatuz, neskek askoz ere emaitza hobeagoak lortzen dituzte marrazketa denean. «Hau guzti hau, ebatzi beharreko problema berdin berdina izan da. Muga psikologiko eta sozial indartsuak daude atzean».\nGuenaga Inspira izeneko proiektuan dabil, buru-belarri, neskak zientziari eta teknologiari lotutako hezkuntzara gerturatzeko ahaleginetan. Emakundek bultzatutako Berdintasunerako Gunean, Arabako, Bizkaiko eta Gipuzkoako teknologia parkeek antolatutako jardunaldietan parte hartu du ingeniariak. Zientzia eta teknologia berdintasunean gaia izan dute hizpide urriaren 16an Donostian, eta 26an, Gasteizen. Datorren asteartean, Bizkaian antolatutako jardunaldia egingo dute, Leioan. «Berdin dio zer esparruri erreparatzen diozun. Mundu osoko arazoa da», salatu du. «Unibertsitatean, esaterako, ingeniaritzetan %25 baino gutxiago dira emakumeak, eta ingeniaritza zehatz batzuetan portzentajeak bereziki txikiak dira: %10 ingurukoak».\nEgoera iraultzeko, Lehen Hezkuntzako 6. mailan dauden neskekin lanean ari dira. Helarazi nahi dieten mezua argia da: emakumezkoek zientzian eta teknologian parte hartzen dute; horretarako, arlo horretako emakumeek beren lana erakusten diete. Sei saioren bitartez, neskei irakasten diete zientzia eta teknologia edonon daudela. Guenagak ondo ezagutzen ditu emakume zientzialarien eta teknologoen inguruan dauden estereotipoak. «Emakume bat aipatzen denean, beti da urliaren neska laguna edo sendiaren emaztea. Zientzialaria edo teknologoa bada, frikitzat jotzen da, gainera». Beste zenbait saiotan emakumezkoek historian izan duten eta gaur egun duten garrantziaren berri ematen diete neskei, erreferenteak edukitzeko. «Beren amak, izekoak edo lagunak izan daitezke erreferenterik hurbilenak. Alegia, guztiz normalak diren emakumeak, zientzian edo teknologian lanbidea dutenak, hain zuzen». Programa hori gauzatzeko, ikastetxeetan neskak eta mutilak banatzen dituzte. «Hori polemikoa izan da batzuetan, baina esperientziak erakutsi digu nesken oinarrizko abiapuntua desberdina dela, eta espazio propioa izan behar dutela. Oro har, neska eta mutilek ez dute interes handirik zientzia eta teknologiarekiko, baina neskek dituzten mugak edo baldintzak desberdinak dira, mutilek dituztenekin alderatuz. Ikusi dugu neskek momentu horietan protagonistatzat jotzen dituztela beren buruak». Adierazteko edo hitz egiteko modua ere desberdina dela esan du adituak.\nHezkuntza ereduan sakontzea funtsezkoa dela uste du Itziar Zubillaga DNA Data enpresako Kalitate zuzendariak. Biologian doktorea da Zubillaga, eta gaixotasun genetikoen diagnostikoaren enpresaren zuzendaritzan dago.\n«Hezkuntzaren bidez, irakatsi behar da pertsona izateagatik denok irits gaitezkeela nahi dugun hori izatera », azaldu du Zubillagak. «Hala ere, askotan, neskei esaten zaie bide hau edo bestea aukeratzea komeni zaiela». Horregatik, gizartean dauden rolak aldatzea premiazkoa dela uste du. «Hitz egin baino lehen, ondo pentsatu behar dugu zer esan behar dugun. Askotan entzuten dira 'senarrak etxean ez dit laguntzen' eta tankerako esaldiak; seme-alabek hori entzuten dute». Hezkuntza egokia izan arren, inguruneak asko baldintzatzen duela uste du Zubillagak.\nNuria Gilsbert CIC Energiguneko zuzendariak Ikerbasquek argitaratutako Zientzia Euskadin 2017 txostenean bildutako datuei erreparatu die. «Doktoretza mailetan %25 emakume gehiago badaude ere, gehikuntza hori ez da islatzen gero berrikuntza sisteman lan egiten duten pertsonei dagokien datuetan».\nArtaziaren fenomenoa deitu izan zaio horri, estatistiketako grafikoek hartu ohi duten itxura adierazteko. Zientziari lotutako lanbideetan, emakumeen eta gizonezkoen presentzia antzekoa izanda ere, gorako lanpostuetan aurrera jo ahala, gizonezkoen kopurua handitu egiten da, emakumeen kopurua txikitu egiten den bitartean. Unibertsitateei dagokienez, artazia EHUn gertatzen da bereziki. Katedra edo emeritu postuetara heltzean, diagrama zabaltzen hasten da. Katedradunen %80 eta emerituen %90 gizonezkoak dira. Ikerketa zentro publikoetan ere antzeko joera dagoela azaldu du. Halere, berak zuzentzen duen ikerketa zentroan fenomeno hori ez dela ikusten nabarmendu du. «CIC Energigunen ez dugu diskriminazio positiboko politikarik izan, eta meritokrazian oinarritzen gara. Parekotasuna izateaz gain, zuzendaritza batzordean ere emakumeok gehiengoa gara».\nEgoera hori ez dela ohikoena jakinda, nola bultzatu parekotasuna beste zentroetan? Horrekin zalantzak dituela aitortu du Gilsbertek. «Ez dut uste emakumeentzako kuotak eskaini behar direnik, baina uste dut goi mailako lanpostuetan gauden emakumeek beste emakumeei laguntza eman behar diegula; bestela, generoaren arabera curriculuma modu ezberdin baloratzen baita».


LGTBI+-aren harrotasunaren nazioarteko egunaren inguruko Udalaren adierazpen instituzionala - leihoa.info\nLGTBI+-aren harrotasunaren nazioarteko egunaren inguruko Udalaren adierazpen instituzionala\n2020 June 28, Sunday 2020 June 29, Monday adminLeioa, Sarrera\nLGTBI+ kolektiboa, berriro biltzen da ekainaren 28an, aurten ere, euskal gizartearen aurrean eskubideak eta bizikidetza aniztasunetik aldarrikatzeko., 1969ko ekainaren 28an, joan den urtean 50. urteurrena ospatzen ari ginela, Stonewall-eko errebolta gertatu zen New Yorken, eta data hori bihurtu da, urtero, gure aldarrikapenak eta lorpenak agerian jartzeko eguna; ezinbestean, data hori izan behar da oraindik lortu gabe dugun guztia agerian jartzeko eguna ere.\nAipamen berezia egin behar da Estatuan berdintasunezko ezkontza onartu zeneko hamabosgarren urteurrena betetzean. Onarpen hori ezinezkoa izango zen LGTBI+ komunitatearen eta haren aliatuen borrokarik gabe. Horrek gogorarazten digu, erakundeen eta herritarren ahaleginarekin eta lanarekin, guztiontzako eskubideetan aurrera egitea lortuko dugula.\nEusko Jaurlaritzaren LGTBI+ kolektiboarentzako Informazio eta Laguntza Zerbitzua den Berdindu zerbitzu publikoak, eskerrak eman nahi ditu bizitza eta ahaleginak eman dituzten pertsona guztiei sexu-askapenaren aldeko borrokaren alde, eta, gaur egun, gizartea sentsibilizatzeko, kontzientziatzeko eta eraldatzeko lana antolatzen eta gauzatzen jarraitzen dutenei. Era berean, hemen eta gure mugetatik kanpo isilik irauten duten pertsona guztiak aitortu eta ahaldundu nahi ditu. Eta oso bereziki 2020. urte honetan, hain ohikoa ez den egoera bat bizitzen ari garen honetan.\nMundu guztian zehar etxeetako itxialdi orokorrera behartu gaituen pandemiak, kolektiboko pertsona asko erabateko babesgabetasunera eta ikusezintasunera eraman ditu. Eman diren egoera askoren artean, arreta jarri nahi dugu beren bizikidetza-ingurunean armairuan berriz gordetzeko betebeharra ikusi duten pertsona guztiengan, bai eta hurbileko pertsonen zainketen zama beren gain hartzen duten eta honengatik, aldi honetan bereziki bakardadea eta urruntasuna jasan duten LGTBI+ kolektiboko pertsona guzti horiengan.\nBerdindu!-n argi dugu ezin dela adi egoteari utzi. Azken urteotan, agerikoa da faxismoa defendatzen duten taldeen itzulera eta foro publiko jakin batzuetatik ere egiten diren saiakerak, LGTBI+ kolektiboaren eskubideei buruzko zalantzaren hazia mahai gainean jartzea, bai eta pertsona guztien berdintasunari buruzkoa ere.\nHorregatik uste dugu berebiziko garrantzia dutela bizitza eta eskubideak babesten dituzten lege arau berrituak. Oso garrantzitsua da, halaber, LGTBI+ kolektiboaren egungo errealitatea ezagutzea, hiri-zurrumurru eta -kondairez gain, egiaztatutako eta kuantifikatutako datuekin.\nErakundeok erantzukizuna dugu pertsona guztientzako eskubide guztiak bermatzen, eta bereziki zaintzen LGTBI+ bezalako kolektibo ahulenek eskubide horiek eduki ditzaten. COVID-19aren garaian ere egin behar dugu: krisia ezin da aitzakia izan inor atzean uzteko. Garaiz gabiltza “normaltasun berri” hori garai berri bat izan dadin, euskal gizarte begirunetsuago, bidezkoago, duinago eta askeago baterantz aurrera egiteko aukera bat izan dadin.\nIkusgaitasun lesbiko, trans eta bi-en egunak, trans aurkakoak, LGTBIfobiaren kontrakoak… bat egiten dute gaur egun, garen bezala izatearen eta nahi dugun bezala desiratzearen harrotasunaren aldarrikapenean, bakoitza bere erara, denak eta anitzak.\nCOVID-19aren urtean, oso konplexua da LGTBI+ kolektiboarentzat kalera irtetea errealitatea ikusarazi eta aldarrikatzera. Gainera, arduragabekeria litzateke herritarrei kalean bilera masiboak egitera deitzea. Baina, krisietatik aukerak atera behar dira, eta, horregatik, ez da aukera galdu behar denboraldi honek gure gizartea eraldatzeko eman duen hausnarketan; eta hori egin beharra dago banantzen gaituen guztia kenduz eta izateko eta adierazteko askatasuna eman behar diren bizikidetza-arauak indartuz, LGTBI+ kolektiboko pertsonei, eta gainerako pertsona guztiei.\nLeioako Udalak konpromiso irmoa jakinarazten du berdintasunezko gizarte inklusibo bat, herriko bizitzan pertsona guztien eskubideak eta parte-hartzea bermatuko dituena, eraikitzen laguntzeko. Horretarako, honako neurri hauek abiarazi ditu:\nHerrian LGTBI+ kolektiboaren berdintasunerako konpromisoan aurrera egiteko neurriak:\n2020. urtea: diskriminazio anizkoitzeko egoeran dauden emakumeei buruzko azterlana egitea. Azterlan horretan, emakumeen egoera hobetzeko ekintzak hartuko dira aintzat.\nMaiatzaren 17a eta ekainaren 28a oroitzapen-egun egitea.\nEkainaren 28a dela-eta, bozeramaileen batzordean bilkuran adierazpen instituzionala onartzea.\nUdaletxeko balkoian eta kultur etxean banderak jartzea.\nUrteroko sentsibilizazio- eta prestakuntza-kanpainak egitea.\nHezkidetza-programa, Lehen Hezkuntzako lehen mailatik DBHko 4. mailara bitarteko ikastetxeetarako, tratu-berdintasunaren aldeko bizikidetza bultzatzearren.\nLeioako Udalak bai horretarako eskumena duten erakunde publikoei, bai behar besteko gaitasuna duten eremu pribatukoei eskatzen die LGTBI+ kolektiboaren eta, bereziki, emakume bisexual, lesbiana eta transexualen bizi-baldintzak hobetzeko arauak, protokoloak, lantaldeak, ekintzak, ekimenak eta abar abian jar ditzaten sustatzeko, haiekin batera doazen estereotipoak hauste aldera.\nPresoen aldeko konzentrazioa Bulebarrean gaur


San Nikolas - Auñamendi Eusko Entziklopedia\nSan Nikolas Euskal Herrian\nDakigunez, asko dira harekin lotutako ekitaldiak burutu dituzten Nafarroako herriak eta oraindik ere, abenduaren 6an, San Nikolas gotzainaren ohorezko jaieguna ospatzen da. Zehazki esatera: Burgi, Garinoain, Barasoain, Lantz, Larraona, Muruzabal eta Eneritz.\nLezaunen (Nafarroa), abenduaren 6an, San Nikolas egunez, auroro izenez ezagutzen ziren taldeak (egunsentian goraipamenak abesten eta otoitzean atera ohi ziren gizon-koadrilak) kalez kale atera ohi ziren honakoa abestuz:\nBurgin (Nafarroa) umeak etxez etxe ibili ohi dira, aldiro hau abestuz:\nEn Burgi (Navarra) los niños van de casa en casa cantando en cada una lo siguiente:\nBehin-betiko edo aldi batez egoilerik gabe dauden etxetan ez da abesten, baina bedeinkazioa egiten da.\nTradizioz, bildutako elikagaiekin bazkaria prestatzen zen gotzainarena egiten zuen gaztetxoaren etxean.\nAraban, oraindik Aguraingo gaztetxoek San Nikolas eguna ospatzen dute eta baita, Done Bikendi Haranakoek ere.\nResurreccion Maria de Azkuek kontatzen duenez, Otxandion (Bizkaia) eskolako ikasle bizkorrena paperezko mitra batekin estali ohi zen eta kalez kale ibili ohi zen kantuan, makilez armatutako hogei adiskiderekin batera. Makilarekin lurra kolpatzen zuten kantatzen zuten bitartean.\nGipuzkoa da, Nafarroarekin batera, San Nikolasen erritua hobekien mantentzen duen lurraldea. Horren erakusgarri da herri askotako datuak pilatu izana. Horietako zenbait iraganeko kontuak dira eta beste batzuk egungoak.\n1956-57. urtera arte, Azpeitiko Nuarbe auzoan San Nikolas egunez ikasle-multzoak (orokorrean 8-10 gaztetxo) eskolak amaitzean kalera irten ohi ziren, arropa arruntez jantzita eta makila eskuan. Baserriz baserri eta auzoko herrigunean aritzen ziren eskean, iluntzera arte, abesti tipikoa abestuz. Eske horretan dirua soilik biltzen zuten, ibilaldia amaitu ondoren guztien artean banatzen zutena.\nHirurogeita hamarreko hamarkadan galdu zen San Nikolas eguneko eskea Zumarragan. Parrokia-elizako meza-mutilak ziren, santuaren jaieguna baino bizpahiru egun lehenago, herriko baserrietan zehar ibiltzen zirenak. Sarritan euripean eta, are, txingorpean. Eliztarrek fruituak, arrautzak eta bestelako "opariak" ematen zizkieten bisitariei. Baserrietako batean geldialdia egiten zen jateko. Hori ohorea zen baserri horretako egoileentzat. Abenduaren 6an, santuaren egunez, herrigunean egiten zen eskea.\nAstigarragan Arantzazuko Ama B.H.I. ikastolako ikasleak hainbat urtez irten ziren jaiegun bezperan. Ikasleetako bat gotzain janzten zen kapa dotore batekin eta mitraz estalita, zaldi baten gainean igota. Ate eta leihoetatik litxarkeriak, fruitu lehorrak eta karameluak jaurtitzen zitzaizkien. Gaur egun, dagoeneko, ez da festa hori ospatzen.\nHalaber, Resurreccion Maria de Azkuek Ataunen San Nikolas eguneko eskeari dagokion kantu bat jaso zuen, N. Arruebarrenaren ahotik.\nGarmendia Larrañagaren lan batean 1775eko Legorretako Kontzejuaren ohar bat jasotzen da. Haren arabera, egun horietan eskolako ikasleak San Nikolas eskean irten ohi ziren bi egunez, limosna jasotzeko.\nDirudienez, Olaberrian ere ohitura hori zegoen.\nArrasaten gotzaintxoaren irudia eta eskea bera galdu egin ziren. Erritu zaharraren aztarna gisa, Udalak bultzatzen duen abestia eta dohaintza baino ez da geratzen. Abenduaren 6ko goizeko 11k aldera, mutikoak udaletxeko balkoiaren azpira urreratzen dira eta haiek Bolo-bolo izenez ezagutzen duten abesti ospetsua kantatzen dute indartsu. Horrela, karamelu, fruitu lehor, jostailu txiki eta, are, beti erortzen den baloiren baten eskean aritzen dira.\nLazkaon, aldiz, erritua aldagaitz mantentzen da. Gaztetxoek, gotzaintxoarekin batera, eguna baserriz baserri ematen dute eta, arratsaldez, Lazkaomendin elkartzen dira irabaziak banatu edo askari lege bat prestatzeko.\nLegazpi da San Nikolas eguneko eskea mantentzen duen Gipuzkoako beste herri bat. Helduagoak diren herritarrek oroitzen dutenez, haur zirenetik maisuak hautatutako 6-7 gaztetxo bizpahiru egunez kantuan irteten ziren eskualdeko baserrietan zehar. Eskea abenduaren 6an amaitzen zen, San Nikolas egunez. Orduan, San Nikolas gotzain modura jantzitako gaztetxoa nagusi zela, guztiak elkartu eta haren omenezko ahapaldiak abesten zituzten herrigunean zehar.\nXXI. mendearen hastapenean Haztegi Ikastolako ikasleek parte hartzen zuten festan eta baita Domingo Agirre Ikastetxe Publikokoak ere. Haiekin batera trikitilaria eta Musika Eskolako ikasleak irteten ziren. Bildutako diruarekin kakahueteak erosi eta denon artean banatzen zituzten. Antzina gaztainak biltzen zituzten, baina ziotenez aspergarria zen gaztainak erretzea!\nAbestiei dagokienez, azpimarragarria da, oraindik, euskararen eta gaztelaniaren arteko nahasketa den hizkera bat erabiltzen dela. Ahapaldi horietako zenbaitek erakusten dute nola barneratu den espainiera herri euskaldunetan. Horrela, gaztetxoek ulertzen ez zituzten letrak abesten zituzten, behin eta berriz errepikatuz, loroak bailiran. Modu horretan, sekulako aho-korapiloa sortzen zitzaien.\nHala ere, Seguran dago sendoen errotuta San Nikolas. Antzina, San Nikolasen irudiak herria zeharkatzen zuen. Zaldi batean igotako gaztetxo batek irudikatzen zuen santua, "Indietatik" ekarri zuen alabarda eder batez beztiturik.\nTradizioa galdu egin zen eta ahanzturan erori, aharik eta herriko ikastolak berreskuratu zuen arte, hainbat aldaketa sartuta. Esate baterako, egun entzun daitekeen doinua duela hamarkada bat jaso zen Oriotik eta Segurako eskerako egokia zela erabaki zen. Gotzaintxoa zozketaz erabakitzen da 5-6 urte bitarteko ikastolako gaztetxoen artean. Segurarrek diotenez, gotzainarena egiten duen haurra "San Nikolas bera bailitzan hartzen da". Bere jaiegunean gotzaintxoa pottoka edo poney baten gainean irteten da. Haren ondoan herriko gaztetxoak doaz kantuan eta balkoietatik jaurtitzen dituzten opariak jasoz.\nGerraren ostean euskararen erabilera debekatu egin zen eta, horrenbestez, abestia aldatu egin behar izan zuten. Dagoeneko hirurogeita hamarreko hamarkadan euskara eta gaztelania tartekatzen dituen partitura bat berreskuratu zen.\nAntzina, maisuak hautatzen zuen San Nikolas izango zen ikaslea. Gaztetxo hori gotzain janzten zuten goitik behera, xehetasun txikienak ere zainduz. Hautatua izateko, gutxienez 10 urte beteak izan behar ziren eta, aldi berean, artean Lehen Jaunartzea egiteke izan. Pertsonaia horrekin batera 20 ikaskide zihoazen (aukeraketa tradizionalari jarraiki, hau da, jakinduria eta jarrera aintzat hartuta, aukeratuta). Horiek arropa arruntez beztitzen ziren baina eskuetan makilak hartuta. Aipagarria da Nafarroan, antzina, udaletxea "la veintena" izeneko taldeak zuzentzen zuela, hots, 20 bizilagunez osatutako taldeak. Zegaman San Nikolas egunez egiten den eskean hogei gaztetxo irteten dira eta, esan berri duguna gogoratzen du.\nEgun horretan gotzaintxoak erretorearekin, apaizekin eta maisuarekin bazkaltzen zuen, bera mahaiburu jarrita, hezur-haragizko San Nikolas gotzaina bailitzan.\n1920an jaiotako Martin Azurmendi herriko txistulari ohiak eman digu horren berri. Berak ere ume zela ikasi zuen San Nikolas abestia abesten. Honatx abestiko hitzak, bere aitak (1886an jaioa) irakatsi zion eran:\n"San Nicolás coronado\nArzobispo muy honrado\nLos pastores han venido,\nlos señores soberanos.\nSi no nos déis\nno nos déis,\naquí no nos detengáis\npor el amor San Nicolás.\nSan Nicolás kirikolas.\nun par de reales\nAquí estamos veinte,\nno nos déis.\niGuarda pollos como están!".\n(Variante del último verso:\n"¡comeremos las castañas del sacristán!").\nGaur egun, Zegamako San Nikolas jaieguna Zegamako Aitxuri Herri Eskolak antolatzen du. Zegamako 3-6 bitarteko eskolaumeak eskean ateratzen dira dagokion "gotzaintxoa" aukeratu ostean.\nHalaber, badira halako koadrilak osatu eta beren artean antolatzen diren gazteak ere. Hori dela eta, ez da harritzekoa egun horretan Zegamako baserri eta kaleetan zehar egiten den eskean hiru gotzaintxo ikustea, bakoitza bere adiskideez inguratuta.\nGotzaintxoa dagokion eran janzten da, baina etxean egindako jantziekin.\nHonela abesten dute:\nNikolas deuna ospean,\ngabiltza pozez betean,\nohitura hala delarik,\natetik ate eskean.\nlur zabalarentzat pakean,\ngure obispo santua,\nsantua eta gorastua.\nOin arinka goaz,\npozaz bezain letsaz\nBai esan, ez esan,\nsartu gaitzala kalizan.\nDiruz urri gabiltza,\nez daukagu deus:\nZUEN ZAIN DAUKATZUN\nJAUN ANDREOK. EUP!\nSan Nikolas santua,\nartzobispo Mari Andres.\nEgizu, egizu, piloa.\netxeko andra noblea.\nSan Nikolas triskilistras\ngaztaña, no quiero más.\nSan Nikolas coronado,\narzobispo muy honrado.\nAmen, amen, aleluia.\nSan Nikolas kirikolas,\nmata gallinas, come castañas.\nUn par de reales para el obispo.\nAquí estamos veinte, cantaremos dos,\nAngelitos somos, del cielo bajamos,\na ti suspiramos.\nlas gallinas del sacristán...


El Regatoko WSTA taldeko neskak izan dira Euskadiko X. First Lego Leagueko irabazleak - bizkaie.biz\nBizkaie! 2019-02-18 10:41 Kulturea\nMartian Tenerifen jokatuko dan estaduko finalerako sailkatu dira.\nAstegoienean, Barakaldoko El Regato Ikastetxeko neskez bakarrik osotutako WSTA taldea izan da Innobasque, Barrikuntzearen Euskal Agentziak bultzaturiko First Lego League lehiaketan Euskadiko finalaren irabazlea proiektu honegaz: astronautak ariketa fisiko pasiboa egiteko jantzia.\nBestalde, Gasteizko Europa jauregian 2.500 lagun batu dituan lehiaketan, Donostiako Axular Lizeoko Overclock Axular eta Bilboko Begoñazpi ikastolako Insovnia taldeak izan dira, hurranez hurran, bigarren eta hirugarren sarien irabazleak. Hirurak izan dira talderik osoenak aurtengo erronkearen –zelan bizi urtebete espazioan– hiru eremuetan: zientzia-proiektua, robotaren jokoa eta First Lego League balioak. Ganera, Elburgoko (Araba) Tecnoclub alkarteko Lorditronic taldeak zientzia-proiektuaren saria irabazi dau. Horreek guztiak sailkatu dira martian Tenerifen jokatuko dan estaduko finalerako, eta apirilean Detroiten izango dan munduko finalerako leku bat lortzeko lehiatuko dira han.\nFirst Lego League Euskadin parte hartu daben 100 talde baino gehiago animetan izan dira, Innobasqueko presidentea eta zuzendari nagusia, Manuel Salaverria eta Leire Bilbao be bai; Hezkuntza sailburua, Cristina Uriarte; Arabako Ekonomia Garapenerako foru-diputadua, Pilar García de Salazar; Gasteizko Enplegu eta Ekonomia Garapen Iraunkorreko zinegotzia, Nerea Melgosa; eta Eusko Jaurlaritzako Hezkuntza Saileko Ikerketa-zuzendaria, Amaia Eskisabel; Lander Intxausti, BAMeko zuzendaria eta Mirenbego Urrutia, UPV/EHU-ko Ikerketa Gizartera Zabaltzeko zuzendaria.\nHorreekaz batera izan dira Sabino San Vicente, Euskaltel Konekta Fundazinoko zuzendaria; Iñigo Larrea, Mondragon Korporazinoko Talentu-arduraduna; Hugo Gurendez, Arabako Iberdrola Banaketako arduraduna; Meritxel González, Azti-Tecnaliako Marketin-arduraduna; Pilar García, Sener-eko Komunikazino-zuzendaria; Elías Unzueta, Barrikuntza-arduraduna Petronor-en; Ricard Huguet, Scientia Fundazinoko presidentea; eta María López Ortiz, Ausolan-eko Erakunde Harremanetarako arduraduna.\nGure artean erreferentzia dan STEAM (Science, Technology, Engineering, Arts and Mathematics) Hezkuntza-programea da First Lego League Euskadi. Nazinoarteko ekimena da, 6 eta 16 urte arteko ikasleentzat, aurten 98 herrialdetan jokatua 500.000 parte-hartzaile baino gehiagogaz. Innobasquek hamarkada bat daroa lehiaketa hau Euskadin bultzatzen, zientzia eta teknologiagazko interesa pizteko, gaitasun digitalak garatzeko eta funtsezko balioetan formakuntzea bultzatzeko.\nHamargarren edizio honetan, parte-hartze markea hausi dau Innobasquek 44 ikastetxetako 1.500 ikaslegaz, % 64 Bizkaikoak, % 20 Arabakoak eta % 16 Gipuzkoakoak. Horreek guztiak irailean hasi ziran euren proiektuetan eta, euren ikastetxeetan barruko-aukeraketa baten ondoren, guztira 900 gaztek defendidu ditue proposamenak Euskadiko finalean.\nLehiaketan kategoria bi bereizten dira edadearen arabera: First Lego League, 10 eta 16 urte arteko ikasleak lehiatu dira 58 taldetan; eta First Lego League Junior, 6 eta 9 urte arteko neska-mutikoentzat.


Espainiako Itzulpengintzako Sari Nazionala irabazi du Josu Zabaletak | Kultura | Berria\nEspainiako Itzulpengintzako Sari Nazionala irabazi du Josu Zabaletak\nEuskaraz aitzindaria izateagatik eta hizkuntza literarioak lantzeagatik nabarmendu du epaimahaiak\nZabaleta iaz, Andrej Longoren Hamar-en aurkezpenean. JON URBE / ARGAZKI PRESS\nJosu Zabaletak irabazi du aurtengo Espainiako Itzulpengintzako Sari Nazionala. Hala, azkeneko hiru hamarkada pasatxotan egin duen lana saritu du Espainiako Kultura, Hezkuntza eta Kirol Ministerioak, eta 20.000 euro emango dizkiote. Epaimahaiak azpimarratu du euskarazko itzulpengintzan aitzindarietako bat izan zela Zabaleta, eta gainera hizkuntza literarioak eta poetikoak garatzeko gauza izan dela. Saria irabazi duen euskarazko lehen itzultzailea da.\nTestu dibulgatiboen, teknikoen eta baita telebistarako dokumentalen itzulpenak ere egin izan ditu Zabaletak, baina batez ere literatur obrekin nabarmendu da. Orain, erretiratuta dagoela eta, horiei eskainiko die bere denbora\n1981ean Mark Twainen Printzea eta eskalea (Lur) kaleratu zuenetik, beste hemeretzi literatur lan itzuli ditu Zabaletak. Ondokoak, besteak beste: Leonardo Sciasciaren Itsaso ardo kolorea (Erein, 1991), Pier Paolo Pasoliniren Gauza baten ametsa (Alberdania, 1998), Antoine de Saint-Exuperyren Gerrako pilotu (Elkar-Alberdania, 2003), Pio Barojaren Jakintzaren arbola (Elkar-Alberdania, 2006) eta Machado de Assisen On Casmurro (Elkar-Alberdania). Egindako lan horiei esker, bitan irabazi du itzulpengintzako Euskadi Saria: 2001ean Guy de Maupassanten Fantasiazko ipuinak-ekin (Ibaizabal), eta 2008an Gesualdo Buffalinoren Gaueko gezurrak-ekin (Elkar-Alberdania).\nItzuli dituen autoreetako dezente italiarrak dira. Izan ere, Erromako Santo Tommaso Unibertsitatean egin zituen filosofia ikasketak. Euskara, gaztelera, frantsesa eta italiera menperatzen ditu.\nItzultzaile eta haren bueltako beste hainbat egitasmoen sustatzailea ere izan da. Esaterako, Senez itzulpengintza aldizkariko zuzendaria izan zen, eta baita Hordago argitaletxeko euskarazko lanen arduraduna ere. Gainera, Lur hiztegi entziklopedikoa zuzendu zuen, eta EIZIE Euskal Itzultzaile, Zuzentzaile eta Interpreteen Elkartea sortzen lagundu zuen. Euskaltzain urgazlea ere bada.\nHain zuzen ere, aitzindaritza hori saritu dio epaimahaiak. Ondokoek osatu dute, besteak beste: sariaren iazko eta orain bi urteko irabazleek —Francisco Javier Uriz eta Selma Ancira—, Galegoaren Akademiako Gonzalo Navazak, Euskaltzaindiko Lourdes Auzmendik eta Institut d'Estudis Catalanseko Alex Boschek.\n«Bakarrik dabilen itzultzaileak geroz eta okerrago lan egiten du»


Zer ospatu, hori izan\nLan eremuari dagokionez, lana bizitzeko era oso ezberdinak egonik ere, jaiegunen inguruko erabakiak hartzea gehienoi eragiten digun gaia da. Ohiko enpresa batean langileari edo enpresariari, enpresa komunitario edo kooperatiba bateko kideei edota inplikazio sozialengatik besterik ez bada, beste lan batzuetan (horiengatik soldata jaso edo ez) edo lanik gabe daudenei ere eragiten dio.\nEuskal Herrian ohikoa izan da lan esparru propioaren aldarrikapenaren inguruan, zenbait festa beste batzuengatik ordezkatzen saiatu izana. Horretarako, egutegi propioak kaleratzen dituzte erakundeek, baina baita sindikatu eta patronalek ere. Adostasun falta ez dut berez sintoma txartzat ikusten, gauzak bizirik daudenaren seinale baizik. Aniztasun horretan bizitzen ikasi behar dugun bezala, adostasun minimo batzuk ere egokiak direla ere pentsatzen dut, aldi berean. Adibidez, abenduaren 3an, gauza ezberdinak ospatuta ere, Hego Euskal Herri mailan behintzat, jai egun bateratu bat edukitzea beharrezko ikusten dut.\nGure kooperatiban, aldiz, beste pausu bat eman nahi izan dugu, 35 lan orduko jardunaldia ezarri ondotik, denon artean erabakitako egutegi bat egiten saiatu gara oraingoan. Argi genuen jai batzuk ordezkatu nahi genituela, baina, aldi berean, ezin genuela egin bizi garen jendartetik guztiz deskonektaturik dagoen egutegi bat. Horregatik, jai batzuk ordezkatu ditugun arren, beste batzuei esanahia bakarrik aldatu diegu, guretzat horietan dagoen gauza interesgarriei erreparatuz. Beste batzuei izena besterik ez diegu aldatu, ados egon edo ez, jai horiek mantendu nahi genituelako. Mito eta erreferentzia propioak ere badaude horietako batzuetan, zuen esku begiztatzea.\nHorrez gain, beste bi kategoria definitzeko beharra ere sentitu dugu. Gurea enpresa komunitario bat izaki, pertsona bakoitzaren urtebetetzea ere markatu nahi genuen, kideek duten garrantzia nabarmendu, eta egun horretan berarekin gaudela ospatzeko egunak izango dira hemendik aurrera. Beste alde batetik, Stakhanov egunak edo lanez ospatzeko egunak ere identifikatu ditugu. Egun horiek lan egiteko egunak izango diren arren, egunaren amaieran ospatu edo elkartzeko baliatu nahi ditugu. Zehazki hiru dira horrelakoak, Talaios bera sortu zen eguna, OlatuKoop Ekonomia Sozial Eraldatzailea Sustatzeko Sarea jaio zen eguna, eta nazioartean mugimendu kooperatiboak ezarritako eguna.\nJaiegunetara bueltatuz, beharbada bitxiak zaizkizuen aldaketak topatuko dituzue gure egutegian, baina hori da gure egutegia, denok erabakia eta adostua. Bakoitzak berea egitea gustatuko litzaiguke, horrek esan nahiko bailuke, aukera hori behintzat badagoela zuen lan eremuan. Komunean ditugun jaiak ere elkarrekin ospatu nahiko genituzke, horregatik, “ohiko jaiak” ere agertzen direla ikusiko duzue. Bakoitzak beren interesen arabera, errepara diezaiola nahi dionari, baina, batez ere, pentsatu bakoitzak zuen inguruan zein liratekeen ospatu nahiko zenituzketen jaiak. Buruan irudi hori sortzeak berak, helburura gerturatzen baikaitu. Eguneroko inertziaren aurrean, ospatzen duguna zergatik ospatzen dugun pentsatzera eramaten gaitu eta gogoratu: zer ospatu, hori izan.


Gernika-Lumoko Udala - Eusko Jaurlaritzako Herrizaingo Sailak bonbardaketaren ekitaldiak egiteko baimena eman dio Gernika-Lumoko Udalari\nEusko Jaurlaritzako Herrizaingo Sailak bonbardaketaren ekitaldiak egiteko baimena eman dio Gernika-Lumoko Udalari\nEusko Jaurlaritzako Herrizaingo Sailak apirilaren 26rako programatutako bonbardaketa-ekitaldiak egiteko baimena eman du, baina kargu publikoak bertara joateko muga gehiago jarrita. Horrela, Udalak hasieran programatutako bost ekitaldiekin jarraituko du. Ekitaldi horietara publikoa ezin izango da joan, eta osasun-agintariek iragarritako prebentzio-neurriak errespetatuz egingo dira.\nBonbardaketa gogora ekartzeko ekitaldi tradizionalek arratsaldean ere jarraituko dute, kanpai hotsekin eta sirena jota arratsaldeko laurak laurden gutxiagotan (15.45etan), hiribildua bonbardatu zuten unea gogora ekartzeko. Zallo hilerrian hildakoei omenaldia egiteko lore eskaintza egingo da, 16:30ean, eta Jose Mari Gorroño Gernika-Lumoko alkatea bertan izango da. Azkenik, gauez, 21:30ean, kandelak piztuko dira balkoietan, martxa isila ordezkatuz.\nArratsaldeko ekintza guztiak streaming bidez igorriko dira udaleko sare sozialetan (Facebook: GernikaLumo eta You Tube: Gernika Lumo).


Udabarri faseko seigarren kanporaketa lehiatuko dute Gautegiz-Arteagan, zapatuan - Busturialdeko Hitza : Busturialdeko Hitza\nUdabarri faseko seigarren kanporaketa lehiatuko dute Gautegiz-Arteagan, zapatuan\n17:30en hasiko da saioa, kultur etxean. Saiorako sarrerak kultur etxeko atean egongo dira salgai, egunean bertan, 17:00etatik aurrera. Sarrerak 3 eurotan eskuratu ahalko dira, baina, Bizkaiko Bertsozale Elkarteko bazkideek 2 eurotan izango dituzte; 16 urtetik beherakoentzat sarrera doakoa da. Sei bertsolari igoko dira oholtzara, eta horien artean Julen Ibarguengoitia Ordorika gernikarra izango da Busturialdeko ordezkari bakarra. Beragaz batera, Igor Galarza Intxausti, Iker Garitagoitia Astigarraga, Itxaso Paia Ruiz, Joseba Barandiaran Andueza eta Maider Barañano Uribarri bertsolarien lanagaz gozatuko dute Gautegiz-Arteagara hurreratzen diren bertsozaleek. Leire Garatxena Larrabe ajangiztarra izango da saioko gai jartzailea. Iñaki Aurrekoetxea Arkotxak, Mirari Azula Aurrekoetxeak eta Miriam Juaristi Urizarrek osatuko dute epaimahaia; Itziar Basterretxea Olarreaga ariko da idazkari lanetan. Bertsolariek honako lanak egin beharko dituzte: zortziko nagusian ofizioetan hiruna bertso, zortziko txikian ofiziotan hiruna bertso, puntu erantzun bi zortziko txikian (bakarka) eta gai bati buruz bertso bi (bakarka), doinu eta neurri librean. Gautegiz-Arteagako Udalak saiora joateko gonbidapena luzatu die herritarrei, “elkarrekin ahozko arte honetaz gozatzeko”. Udalerrian euskal kultura bizi egiten dutela, eta belaunaldi berriek berau maitatzen ikastea gura dutela nabarmendu du Juan Felix Naberan alkateak: ” Betidanik egin dugu euskal ahozko literaturaren alde, bertsolaritzaren alde. Izan ere, herriko eskolan bertsolaritza eskolak ematea sustatu dugu. Bat-batekotasunaren artea euskara betikotzeko modu bat da. Etorkizuneko belaunaldien artean gure kultura balioan jartzeare eta zabaltzearen erantzukizuna gurea da”. Ondarroako saioak. Bizkaiko Bertsolari Txapelketaren Udabarriko Faseko bi saio jokatu ziren domekan, Ondarroako Gaztetxean. Goizeko kanporaketa saioko irabazlea Peru Vidal leioarra izan zen, eta arratsaldeko kanporaketako irabazlea, berriz, Txaber Altube abadiñarra. Bizkaiko Bertsozale Elkarteko kideek nabarmendu dutenez, giro ederrean jokatu ziren kanporaketa biak: “Bertsozaleek ederto erantzun dute sailkapen saio bietan.\nAsier Galarza muxikarra Ondarroako goizeko saioan lehiatu zen (atzean, eskumatik lehenengoa).\nGoizean Peru Vidalek 179,5 puntu lortu zituen, eta bere atzetik Arrate Illaro getxoztarra sailkatu zen, puntu bakarreko aldeagaz. Asier Galarza muxikarrak, berriz, hirugarren (173,5 puntu) amaitu zuen saioa, eta Aitor Ruiz lekeitiarrak (138,5 puntu) eta Nahia Ibarzabal markina-xemeindarrak (134,5 puntu), bosgarren eta seigarren, hurrenez hurren. Arratsaldeko saioan, Altube 185,5 puntugaz nagusitu zen, eta Inazio Vidal bigarren sailkatuak 172 puntu bildu zituen. Lander Ibarluzea Aitxulua etxebarritarra hirugarren sailkatu zen zuen (166,5 puntu). Zapatuan, bestalde, Udabarriko Faseko hirugarren saioa jokatu zen Otxandion. Josune Aramendi markina-xemeindarrak irabazi zuen, 191,5 puntu lortuta, eta 173 puntugaz Imanol Uria geratu zen bigarren. Lurdes Ondaro munitibartarrak (159 puntu) hirugarren amaitu zuen, eta Aitor Etxebarriazarraga (157,5 puntu) gernikarrak, berriz, laugarren.


MEDIA PARE BAT\nEtxera heldu berria nintzen, bazkaria prestatzeko denbora justuarekin. Txirrinak ustekabean harrapatu ninduen, senarra alabatxoaren bila joan baitzen. Eskale bat izango zelakoan, mahaia atontzen jarraitu nuen. Txirrinak berriro jo zuen motz, temati bezain lotsati. Goiko solairuko bizilaguna zen, Maria Luisa: hirurogeita hamar urte pasatxoko emakume beti dotore eta irribarretsua, oraindik altua eta errubia, gaztetako edertasuna mantentzen zuena.\n«Kaixo, Margarita», agurtu ninduen eskuekin jolasean, urduri. «Barkatu gogaitzea, baina gaur goizean, arropa eskegitzean, media pare bat erori zait. Ez zenuen, kasualitatez, zure balkoian aurkituko?».\n«Ezetz esango nuke, baina emadazu segundo bat». Balkoira jo, begirada azkar bat bota eta ezetzarekin itzuli nintzen. «Ziur aski kalera erori da», esan nion nire presa ezkutatu nahian.\n«Ez, ez: espaloian bilatzen ibili naiz. Ez bada gehiegi molestatzea... galdetuko diozu senarrari? Agian berak...».\n«Lasai; galdetuko diot. Aurkitzen badugu, igoko dizugu; ez kezkatu».\n«Mila esker, zuek beti bezain atsegin. Bide batez, Lidiaren urtebetetzea laster da, ezta?».\n«Abuztuaren 19an 5 urte beteko ditu», erantzun nion irribarrez. Urtero, puntualki etortzen zitzaigun poltsa bete gozoki.\n«Bada, oparia prestatzen hasi beharko dut; badakizu nire adinean gauzak erraz ahazten direla», amaitu zuen irribarre jatorra eginez.\nAste bete geroxeago, ordu berean, berriz txirrina eta, ondotik, Maria Luisa. Apurtxo bat lotsatuta, ea media pare bat aurkitu nuen galdetu zidan.\n«Media pare bat?», errepikatu nuen harrituta, zer esan jakin gabe senarrari galdetzea ahaztu egin baitzitzaidan.\nBerak baietz, goizean erori zitzaiola, aurreko hartako beste media pare hura aipatu ere egin gabe. Aldi honetan, loreen artean ere begiratu nuen, baina aldi honetan ere, alferrik. Nire zain itxaropentsu nuen atean, oraindik urduri eta gorrituta. «Sentitzen dut,\nLuisa, baina ez dut ezer topatu.\nNon sartu ote dira».\nKeinu tristea egin zuen ahoaz, umeek beraiei agindutakoa heltzen ez zaienean bezala. «Senarrari galdetuko diozu, mesedez? Badaezpada, badakizu. Eta barkatu molestatu izana; emaiozu muxu bat alabatxoari nire partez. Laster izango da bere urtebetetzea, ezta?».\n«Hilabete falta zaio eta irrikitan dago jada», erantzun nion irribarre egiten saiatzen.\n«Bada, gozokiak prestatuko ditut. Beno, guapa, ez zaitut gehiago entretenituko».\nAtea itxi nuen buruan mila kezka nituela. Eta, zurrunbilo horretan, astiro-astiro hitz bat gailendu zen nigan: Alzheimer.\nArratsaldean, mertzeria baten paretik pasatzean, Maria Luisaz oroitu nintzen eta bi aldiz pentsatu gabe, media pare bat erosteko asmoarekin sartu egin nintzen.\nOrduan ostean,kutxa poltsan gorde eta zalantzakor atera nintzen. Egun batzuez izan nuen media pare hori tiradera batean, eskura, baina Maria Luisa itzultzen ez zela ikusita, trasteen armairuan utzi nuen.\nGau horretan, txirrinak bihotzeko zirrara eragin zidan. Egongela duda-mudan zeharkatu eta atea ireki nuen: Maria Luisak, ea media pare bat balkoian aurkitu nuen galdetu zidan hirugarrengoz. Aurpegian itxaropena antzematen zitzaion: niganako konfiantza.\nSukaldera joatean senarrak begiekin zer gertatzen zen galdetu zidan eta, lasaitzeko, keinu bat egin nion: Maria Luisa eta bion arteko sekretua izango zen. Media berriekin itzuli eta ikusi zituenean aurpegia argitu zitzaion; zoriontasun horrek zalantza guztiak baztertu zizkidan. Media parea txabusinaren poltsiko batean sartu zuen baretuta eta irribarretsu, pisu handi bat gainetik kendu izan balu bezala.\n«Lidiaren urtebetetzea laster izango da, ezta?», eta odola hoztu zitzaidan. Arnasa sakon hartu eta\nalegia, sinesgarri izateko, osorik kontatu behar zela jabetu nintzen. Irribarrea ez galtzen saiatuz, hilabete falta zela erantzun nion. Ez nuen andre gaixoak dirua gozokietan xahutzerik nahi.\nHurrengoan ere, handik lauzpabost egunetara, media pare berri bat eman eta Lidiaren urtebetetzerako hilabete falta zela esan nion. Ordainetan, esker oneko irribarre zabala. Abuztuaren 19a heldu eta festa txiki bat antolatu genuen alabatxoaren eskolako lagunekin. Txirrinak jotzen zuen bakoitzean beldurrez joaten nintzen atea irekitzera. Halere, ez zen arratsalde horretan agertu, hurrengo goizean baizik, betiko moduan urduri eta adeitsu.\n«Lidiaren urtebetetzea aste honetan da?», galdetu zidan media pare berria eskuan.\nEta gizon ez leial baten gisara eutsi nion gezurrari, eraikia nuen naipezko gaztelua ufada xume batez lurrera ez botatzeko asmotan-edo. Berriro ondo bideratu banuen ere, mareari irabazitako hondartza segituan galtzen da: Maria Luisa, betidanik hain jatorra eta adeitsua zen alabatxoarekin, non beldur izaten hasi nintzen. Eta atarian edo eskaileretan elkar ikusten bagenuen? Beti berdin, kasualitatez, umetxoa poztearren, ez ote zion Lidiari berari galdetuko urtebetetzea noiz izango zuen?\nEra berean, nahigabe hasi nintzen Lidiarekin etxera ia korrika igotzen; lehen, eskailerako mailak ingelesez kontatzen igotzen ginen, astiro eta barre algaraka. Nahigabe ere, alabarekin nindoanean, bizilagunekiko izan nintzakeen elkarrizketak laburtu edo erabat moztu nituen. Agur azkarra eta eskutik tiraka gora.\nBitartean, Maria Luisaren bisitak urritu egin ziren. Gainera, azken aldietan nekatua sumatu nuen, zahartua. Begi-zulo nabariak eta aurpegia horixka. Eta eskuak: esnabarraku argaletan zainak egunez egun ageriago, azalaren azpian hezur fin eta zain horiek besterik ez baleude bezala. Alabaina, beti, betiordaintzen zidan esker oneko irribarre zabal batekin. Horrek, gezurrak merezi zuela erakusten zidan.\nAnbulantzia ikusi eta berehala Maria Luisaz gogoratu nintzen; aita gaixotu ostean ere, gauza bera gertatu zitzaidan: bizi ginen inguruan, anbulantzia bakoitzak aita\nbarruan zihoala pentsarazten zidan. Egun batean, aitaren gorpua eroana nire aurretik pasa zen, agurtzeko denborarik gabe.\n«Ama, zuk beti\nMaria Luisa ahoz gora zegoen esku-ohean anbulantziara sartzen ari zirenean: begi tristeak, zerura begira, ahoan arnas hartzeko maskara bat eta atzamarrekin esku-azpi ukitzen, agian bizirik zegoela ziurtatzeko. Aldi honetan ez nuen kontzientzia txarrik, pertsona hori zoriontsu egiten saiatu nintzelako; hala eta guztiz ere, ezin nion negarrari eutsi: batzuetan, herioa aurrez aurre ikusten da.\nHurrengo hilabeteetan, kostatu bazitzaidan ere, nire burua bizilagunekin astiro-astiro berriro normal jokatzera behartu nuen. Kontrakoak ez zuen zentzurik; lehenago ere ez. Egunak joan, egunak etorri, Maria Luisaren semearekin topo egin nuen behin. Amaren ezpalekoa, berehala hasi ginen hizketan. «Azken momentura arte burua argi-argi izan zuen. Minbizi horregatik izan ez balitz, gure artean ibiliko zen oraindik».\n«Emakume benetan izugarria zen», erantzun nion entzun berri nuena ezin ulerturik. Edo ulertu nahi ezinik.\n«Bai, halaxe zen», eta pentsakor begiratu zuen lurrera. «Bazenekien makina bat gozoki pakete gordeta zituela zure alabatxorentzat? Apalategi baten gainean daude errenkadan; hasieran ume askorentzat izango zirela uste nuen, baina guztietan ‘Zorionak Lidia’ ipintzen du».\nGaur beheko solairuko auzokideak urte honetan eroritako media pare batzuk ekarri dizkit. Dirudienez, bere terrazan gelditzen ziren zintzilikatuta. Barkamena eskatu dit lehenago etorri ez izanagatik; azkenean, horregatik edo hargatik, gugana igotzeko aukera beti atzeratzen zitzaion. Lidia, media pare artean ni negarrez ikusita, hurbildu egin da muxu goxo-goxo emateko: «Ama, zuk beti esaten didazu opariak jasotzean zoriontsu sentitu behar garela».


Komunikazio arauak Mexikon\nMexikoko gizartea ekoiztu zuen asko»zeremonia»betetzen duen gurasoak, derrigorrezko afariak familia, familia bisitatzen. Dena izango da polita eta lasaia, ez delako onartu. Baina sentitu ahal izango duzu erraztasuna, aukeratzea bidegurutze bat arrain artean hainbat eta hainbat gailu. Mexiko da aberatsa txiki eguneroko erritualak. Bera»Kaixo, nola egiten duzu.», ikasi lehen ikasgai gaztelaniaz, izango duzu gehien erabiltzen diren esaldi. Erantzuna izan daiteke bakarra»Baita, eta zuk.». Eta zuk, normalean, gainera, ondo egiten. Nahiz eta, egia esan, gauzak gaizki joan. Baina ezinbestekoa da arte itxaron pertsona galdetzen da iraunkorrak galdera horiek guztiak pertsona hori besarkatu eta musu, ondoren, buruz hitz egin genukeela. Noiz utzi duzu, behar duzu agur esateko, nahiz eta horiek nori ez duzu trukatu hitz guztiak arratsaldean. Ez ahaztu besarkada horiek, eta esan,»gero arte», nahiz eta biak ziur zaude hori ez da inoiz nire bizitzan ez da betetzen. Nagusiak kontuan hartu gauza horiek, zeremonia, eta horrek guretzat ez du eraman edozein esanahia, behin Mexikoko oso garrantzitsua da. Beste iturri kultura shock kissing bileran. Kaixo hemen behar bakarrik musu masailean.\nBarne boss, lankide eta irakasle Unibertsitatean. Bada adostu betetzen jakin bat, eguna eta ordua, ezer esan nahi du. Eta ez du zertan bilera hori inoiz gertatzen. Ospetsua latinoamerikako»bihar»,»hurrengo astean»,»agian»edo»inoiz ez», primeran ezaugarri Mexikoko gizartean. Beraz, egun aurretik programatutako bilera eskatu behar dut, ikusi ahal izango duzu. Jende Mexikon dira, sociable eta zabalik, baina hemen gauza da. askoz egindako promesak automatikoki. Skill garrantzitsu bat, hau da, prestakuntza, Mexikon, zientzia ulertzeko inplikazioa esandako hitzak. Normalean esanahia da ezkutuko askotan ornate diseinuak. Lehen aldia da, eta oso atsegina ez dela bat»mozketak sorbalda», baina geroago arazoak sor ditzake. Mexikoko mentalitate ezabatzen directness bera, eta, nahiz eta lehor ezezkoa erantzun zure eskaera txanda izango da sartu paragrafo bat inprimatutako testua. Hori bereziki egia da enpresa letrak: ohiko gain»eskerrik asko aldez aurretik»amaieran testua, hitzez hitz, hala nola, esaldi bezala,»ez gara zure oinak at,gure patua zure esku dago»eta beste pomposo esamoldeak, zein nekez idatzi beren bazkide Errusian. Adostasun Orokorra da: lagunak egiteko, Mexikar baino errazagoa da batera Europarrek. Asko Europarrek alderatu Mexikoko lagun gotorlekua setiatu: denbora ezartzea lagunarteko harreman bat hartuko jende asko mesfidati dira eta badakite utzi sartu nire bizitza pertsonala ezezagunekin. Eskatzen baduzu, Mexikar bat, erraza da lagunak egiteko bere herrialdean, ez zuen zalantzarik izan behar, erantzuna baiezkoa da. Baina denbora pixka bat ondoren izango da argitu, zer nolako lagunak dira buruz hitz egiten. Benetako itxi eta fidagarria adiskidetasuna hazten ari da pixkanaka-pixkanaka. Lehenik eta behin, bilatzen ari zaren, eta ondoren, berriz, bat bihurtu duzu(lagun, laguna) esan nahi du lortu duzu lehen maila. Ondoren, ahal izango duzu hazten dagoeneko ezaugarria duzu, lagun gisa. Gizonezkoa adiskidetasuna maila altuena da, hau da, anaia. Hauek lagun daitezke, beti izan dedos, baina horiek joan Mexiko, benetan merezi du. Bada, arrazoi etorri Mexikar da familia afaria, eta, onenean, eskaintza eta edalontzi bat ur. Ez espero lagun eskuratu ahal izango duzu, ezer eskuragarri hozkailuan, eta egosten jarriko duzu plaka bat. Eta handi alderdi askotan ospatu estiloa, zein literalki esan nahi du»enpresa»estiloa», baina, egia esan,»jan zer ekarri zuen». Jabeak eman dezake gonbidatu hainbat handi-paketeak crisps, eta beste guztia egingo zaindu behar du bere burua.\nMexikar maitasuna gorde\nKalitate hau da manifiesta modu ezberdinetan, batez ere, harremanak. Bada, Mexikar bat irabazten beno, zuen prest dago borroka guztietan peso (hau da, bakoitzean hiru ruble) landare stand, erosi merkea eta kalitate txarreko gauza guztiak urte, baina oporrak zalantzarik gabe, izango dut joan bost izarreko hotel bat. Hala nola, aurrezki erakusten dira lagun guztiekin saiatzen telefonoa lehorreko, autoak exekutatu ehun errublo (merezi du hiru litro gasolina), ez da tentazioa asko igaro erregai. Beste ezohiko une Mexikoko kultura: lortu baduzu gonbidatu urtebetetzea festa bat, jatetxe bat ordaindu ahal izango duzu, zer izango da ordena. Hori da delikatua sentimenduak Mexikar behartu neska, kanpo, Oro har, herrialde oparoa hemen lo betiko egoitza. Horietako asko bertan behera utzi aspaldiko harreman gutxi aurkitu Mexikarrak. Eskatu ahal izango duzu zergatik. Beraz, askoz arreta eta arreta nesken gisa eman latinoamerikan, ez dute lortu, ia beste inon. Bere eskoltako etxea, beti eskuak eusten, nahiz eta gizon bitxi bat beti irekitzen aurretik andre atea. Mexiko oraindik itsatsita kontserbadorea upbringing eta rol tradizionalak gizonen harremanak. Horrek esan nahi du denbora gehien egiten zuen erabakiak, eta hartzen ekimena. Beste alde negatiboa harremanak Mexikar da, ahal izango dute, azken denbora oso luzea, baina inoiz ez azken ezkontza bat. Berretsi zure aukera, Mexikar elkarrekin izan dira hamar urte eta elkarrekin bizi gehiago, askotan ezkontza ondoren. Baina horrek ez du esan nahi, ondoren, besteak beste, sakon bat egiaztatu etorkizuneko ezkontide harreman ez dibortzio amaieran. The Mexikarrak dira ezkondu urterekin hogeita hamar urte geroago. Seme-alabak, ere, ondoren hogeita hamar urte, askotan hurbilago K. dute hau bezalako bizitza asmoa azaldu izan ere, ematen duten denbora asko karrera eta aurrezteko erosi beren etxeetan. Horrez gain, seme-alabak hiru urte joan haurtzaindegia, eta, kasu gehienetan, hura ordaintzeko, diru asko. Badira free lorategi ama bakarra, baina ez dira saihestu nahian, beren gurasoak. Gehienak Mexikoko eskolak ere ordaindu. Badira estatuko instituzioek, baina ez dute bat unenviable ospea, eta, beraz, erdi-mailako familia, nahiz eta ez dira kontuan hartu. Hori dela eta, establezimendu, familia, hemen jartzen konpromiso handi bat. Alde batetik, ohitura hau moteltasuna egiteko garrantzitsua bizitzan erabakiak da harritzekoa. Bestetik, urrats bakoitza da arretaz pentsatu. Gisa arraro dirudi gurekin lehen begiratuan, Mexikoko bizitza modu asko alderdi eta gozatzeko gaitasuna bizitzan, dena delakoa izan zen, eta hori, edozein adinetan, azkenean bihurtzen da, oso erakargarria, eta adiskidetasuna herri honetako pertsona dira luze eta sendoa. Komunitateko pertsona aktibo, norentzat hitza ‘ertza’ bat da, azkarra. Bildu dugu azken informazioa emigrazioa, down-aldatzearen, borondatezko programak eta beste modu berriak irekitzeko mugak\n← Mexikoko datazio gune Free datazio online Mexikon\nWebcam Mexiko - bidaia gurekin →


Halles-sous-les-Côtes - Wikipedia, entziklopedia askea.\nMartin QUIRING (2014-2020)\n49° 26′ 58″ N, 5° 07′ 14″ E / 49.4494°N,5.1206°E / 49.4494; 5.1206Koordenatuak: 49° 26′ 58″ N, 5° 07′ 14″ E / 49.4494°N,5.1206°E / 49.4494; 5.1206\nWiseppe, Beauclair eta Montigny-devant-Sassey\nHalles-sous-les-Côtes Frantziako udalerria da, Meuse departamenduan dagoena, Ekialde Handia eskualdean. 2013an 155 biztanle zituen.\n2007an Halles-sous-les-Côtes udalerrian erroldatutako biztanleak 155 ziren. Familiak 68 ziren, horien artean 28 pertsona bakarrekoak ziren (12 bakarrik bizi ziren gizonak eta 16 bakarrik bizi ziren emakumeak), 20 seme-alabarik gabeko familiak ziren eta 20 seme-alabak dituzten bikoteak ziren.\n2007an 86 etxebizitza zeuden, 69 familiaren etxebizitza nagusia ziren, 12 bigarren erresidentzia ziren eta 5 hutsik zeuden. 84 etxeak ziren eta 1apartamentu bat zen. 69 etxebizitza nagusietatik 59 bere jabearen bizilekua ziren, 5 alokairuan okupaturik zeuden eta 5 doan lagata zeuden; 1ek gela bat zuen, 1ek bi zituen, 4 etxek hiru zituzten, 27 etxek lau zituzten eta 36 etxek bost zituzten. 52 etxek euren parking plaza propioa zuten azpian. 27 etxetan ibilgailu bat zegoen eta 29 etxetan bat baino gehiago zituzten.\nHalles-sous-les-Côtes udalerriko biztanleria-piramidea 2009an .\n2007an lan egiteko adina zuten pertsonak 100 ziren, horien artean 70 aktiboak ziren eta 30 inaktiboak ziren. 70 pertsona aktiboetatik 62 lanean zeuden (40 gizon eta 22 emakume) eta 8 langabezian zeuden (4 gizon eta 4 emakume). 30 pertsona inaktiboetatik 12 erretiraturik zeuden, 8 ikasten zeuden eta 10 "bestelako inaktibo" gisa sailkaturik zeuden.\n2009an Halles-sous-les-Côtes udalerrian 65 unitate fiskal zeuden, 136 pertsonek osaturik. Pertsona bakoitzeko diru-sarrera fiskalaren mediana urteko 15.474 euro zen.\n2000. urtean Halles-sous-les-Côtes udalerrian 6 nekazaritza-ustiategi zeuden.\nBeauclair (1,1 km)\nBeaufort-en-Argonne (2,6 km)\nMontigny-devant-Sassey (2,9 km)\nSaulmory-et-Villefranche (4,5 km)\nNouart (5,3 km)\nMont-devant-Sassey (5,6 km)\nLaneuville-sur-Meuse (5,6 km)\nBNF: 15264891r (data)\nOrriaren azken aldaketa: 7 iraila 2020, 15:22.


Gaztetxoen entrenamenduak eten ditu Izarraitz IEk, neurri berriak jarraituz - - uztarria.eus\nGaztetxoen entrenamenduak eten ditu Izarraitz IEk, neurri berriak jarraituz\nIzarraitz Igeri Elkartea 2020-11-11 09:11\nCOVID-19aren bilakaerari eusteko prebentzio neurri berriak ostiralean argitaratu ondoren, Izarraitz Igeri Elkarteak erabaki berri batzuk hartu behar izan ditu.\nCOVID-19ak eragindako osasun arazoen ondorioz, ezohiko egoera bizi dugu azken hilabeteetan.\nZuzendaritza Batzordean etengabe ari gara lanean klubaren jarduera osasun egoerara egokitzeko, bai eta erakundeetatik eta federazioetatik jasotzen ditugun jarraibideak zintzo betetzeko ere. Hala ere, ez da erraza, aste honetarako balio duenak hurrengorako ez baitu balio. Egoera aldakorra da oso, dakizuen bezala. Kirola eta ekonomia kudeatzeko garai nahasiak dira hauek.\nCOVID-19aren bilakaerari eusteko prebentzio neurri berriak ostiralean argitaratu ondoren, honako erabaki hauek dira kirolaren arloan Zuzendaritza Batzordeak hartutakoak:\nTaldeko gaztetxoen entrenamenduak eten egin ditugu. Beste mailetan (igeriketa lantzen, masterrak eta errendimendukoak), murrizketekin, entrenatzen jarraituko dute.\nGarrantzitsua: Entrenatzaileek jakinaraziko dituzte entrenatzera joan behar dutenen ordutegiak.\nBide batez, aukera hau baliatu nahi genuke gure esker ona helarazteko gure babesle guztiei, udalari eta hauspotzen gaituzten erakundeei. Izan ere, Izarraitz Igeri Elkartea egiten ari den ahalegin hau ez litzateke posible izango haien babesa eta laguntza izango ez bagenu.\nZaindu gaitezen, eta ez etsi!


Ernaik prekarietatearen aurkako manifestazio jendetsua burutu du Bilbon\nEhunka gazte bildu dira asteburuan Bilbon Ernai Gazte Antolakundeak deituriko manifestazioan. Sistema patriarkal eta kapitalista salatzearekin batera, langile borrokaren aldarria egin dute.\nIkurriñaren aldeko eguna izango dute larunbatean Larrabetzun\nMaiatzaren hiruan ikurriñaren aldeko eguna ospatuko dute Larrabetzun. Ikurriñaren Aldeko Herri Batzordeak bultzatutako ospakizuna dugu hau eta Larrabetzuko herritar guztiak euren balkoi eta leihoetan ikurrina jartzera bultzatzea du heburu. Gurea ikurriña da lelopean eta jai giroan ospatuko dute eguna. Goizean goizetik hasiko dira ekimenak, umeentzako jolasak, bertsolariak, dantzak eta eguerdiko 13:00etan egingo duten Udal plenoak osatuko dute eguna.


Bederatzi positibo Busturialdean - Busturialdeko Hitza : Busturialdeko Hitza\nBederatzi positibo Busturialdean\nEusko Jaurlaritzak emandako datuen arabera, atzo launa positibo baieztatu ziren Bermeon eta Muxikan eta bat Foruan.\nEusko Jaurlaritzak emandako azken datuen arabera, atzo koronabirusagatik Bizkaian baieztatu ziren 63 positiboen artean, 9 Busturialdekoak izan ziren. Launa positibo baieztatu dituzte Bermeon eta Muxikan, eta bat berriz, Foruan. Atzo eman zituzten herriz-herriko asteburuko datuak, eta zapatuan ere positibo bat egon zen Bermeon.\nJakitera eman dutenez, atzo 3.682 PCR proba egin zituzten Euskal Autonomia Erkidegoan (EA), eta horietatik 90 positiboak izan ziren: 63 Bizkaian, 20 Gipuzkoan, 5 Araban eta 2 EAEtik kanpo bizi diren pertsonetan.\nKoronabirusaren ondorioz 4 pertsona ospitaleratu ziren atzo, eta COVID-19a duten 2 pertsona daude ZIUn.


AMA elkarteak musikagintza eta jabego intelektualari buruzko ikastaroa antolatu du\nDoakoa eta gunea bete artekoa, Bilboko Campos Eliseos Antzokian emango da, 2019ko apirilaren 4an\nApirileko eskaintza formatiboaren baitan, hilaren 4ean, osteguna, arratsaldeko 16etatik 21etara,Bilboko Campos Eliseos Antzokiaren Kupula Aretoak (Bertendona 3 Bis, 6. solairua), Autores de Música Asociados (AMA) elkarteak antolatutako musikagintza eta jabego intelektualari buruzko tailer bat hartuko du. Ekimenak Euskal Herriko Musikarien Elkartearen (MUSIKARI), Mr Jam eta SGAE Fundazioaren laguntza du.\nAbagune honetan musikagintzaren aspektu teknologikoetan sakondu nahi da, musikagintzarekin lotuta beste hainbat aspektu nonbait ikutuz ere: jabego intelektuala, aholkularitza fiskal eta laborala, autore eskubideen kudeaketa erakundeekin hartuemana, komunikazioarako trebakuntza edo ingurune digitala eta sareak.\nAMAk hiru hizlari-formadore jarriko ditu: Ramiro Martinez-Quintanilla, Juan José Solana eta Ivan García-Pelayo kide eta adituak. MUSIKARIk, bere aldetik, bertoko beste ponente bat edo bi jartzeko moduan izango da, bere eskarmentu propioa agertu nahiean.\nParte-hartze era biak doakoak dira. Ekimenaren publiko objektiboa honakoa dugu: maila guztietatko musikagileak, hasi-berriak eta esperientzia zein teknika berriak ikasi nahi duten eskarmetukoak. AMAk interesatu guztien esku informazio e-mail hau eskuragarri du: info@amautores.com\nInformazio gehiago eta fitxa teknikoa